Đurić: Dogovor u Vašingtonu nadmašio očekivanja srpske strane | Radio Kosovska Mitrovica\n14. September, 2020 12:32 |\nSrpska delegacija se iz Vašingtona vratila sa odličnim paketom infrastrukturne, ekonomske, razvojne pomoći za našu zemlju, izjavio je danas direktor Kancelarije za Kosovo i Metohiju Marko Đurić i istakao da je poseta SAD pre desetak dana prošla bolje nego što je iko očekivao.\n“Na osnovu toga smo u Vašington otišli sa predlozima koji su rezultirali sa više od tri milijarde evra paketa razvojne podrške za našu infrastrukturu”, kazao je Đurić za TV Hepi.\nPrema njegovim rečima, Albanci su pokušali da na sastanku insistiraju da nema dogovora o tome da budu deo “mini Šengena” i podsetio je da su i šest meseci unazad bili kategorično protiv toga, ponavljajući da je taj projekat u stvari projekat “velike Srbije”.\nDirekot vladine Kancelarije podseća i da su Albanci u Vašington otišli po međusobno priznanje iako im je govoreno unapred da je to jalov posao i da srpska delegacija to neće prihvatiti.\n“Ali, moram da kažem da nimalo nije lako na takvom jednom mestu to odbiti”, naveo je Đurić i istakao da je deseta po redu tačka, koje nisu bile numerisane, govorila da se strane slažu da se međusobno priznaju, odnosno da se nedvosmisleno radilo o obostranom priznanju.\nKao važno za srpski narod, Srbiju i Srpsku pravoslavnu crkvu, Đurić je istakao da je dogovorena primena zakona kojim se garantuje imovina SPC i u tom smislu poručio da do sada nismo imali garanciju sa takvim značajem.\n“Albanci dugi niz godina pokušavaju da prisvoje naše svetinje i zato je važno što se Priština obavezala u Vašingtonu”, ističe direktor vladine Kancelarije za KiM.\nPoručio je Srbima na Kosovu i Metohiji da će “na krilima diplomatskih uspeha” Srbija pokušati da im omogući bolji život u južnoj pokrajini.\n“Ne pada nam na pamet da se odvajamo do naših tradicionalnih prijatelja i saveznika. Srbija se lojalno i pouzdano ponašala prema svim svojim partnerima”, naglasio je Đurić.


Novi protest "1 od 5 miliona" 7. februara u Trsteniku - Politika - Dnevni list Danas\nPočetna » Politika » Novi protest „1 od 5 miliona“ 7. februara u Trsteniku\nNovi protest „1 od 5 miliona“ 7. februara u Trsteniku\nČetvrti po redu protest „1 od 5 miliona“ zakazan je za 7. februar, u 18 časova, ispred zgrade Opštine Trstenik.\n7Piše: Danas Online 06. februara 2019. 13.59\nFoto: "1 od 5 miliona" Trstenik\nNa protestu će govoriti advokat Vladimir Gajić, i glumac i voditelj Marko Stepanović, saopštili su organizatori.\nUčesnici proteta “1 od 5 miliona” u Trsteniku na prvim protestima saopštili su da se pridružuju zahtevima protestanata iz Beograda uz poseban zahtev da lokala Radio Televizija Trstenik, koja se sa preko 10 miliona finansira iz budžeta opštine, prati proteste i dozvoli da se u njenim emisijama pojave predstavnici koji imaju drugačije mišljenje od onog koje propagira režim, dodaje se u saopštenju.\nKako su naveli, na četvrtom protestu “1 od 5 miliona” biće izneti i novi zahtevi upućeni lokalnoj vlasti.\n1 od 5 miliona, ProtestTrstenik\nKo je narodu ugodio, taj se nije još rodio! Uvek ima onih koji su nezadovoljni i onih koji imaju potrebu da se svete za neke nepravde za koje krivicu traže u predstavnicima vlasti! Sloboda govora u Srbiji je zagarantovana. Neka svako kaže šta misli, ali smenu vlasti možete tražiti jedino na izborima a ne na ulicama i pritiscima…\ngrađani koji protestuju samo to i traže, izbore. Ali ne ovakve na kojima SNS ima povlašćen tretman, već poštene, gde svi učesnici imaju ravnopravan tretman i mogućnost da biračima predstave svoje stavove.\n06. februara 2019. u 17.06\nNiko nikome ne treba da ugadja niti je to zahterv protesta ljudi koji izlaze na ulice. Oni nose transparente na kojima sve pise a i spremni su da iznesu svoja misljenja….kada im se omoguce uslovi za to\nSamo napred,cekamo i setamo.Narod ceka da cuje sta je dogovoreno i potpisano.\nNemam nista protiv, samo jis uvek neznamo osim sto hoce da smene Predsednika, sta jos imaju u svom programu za boljitak naroda? Mrni zato se cini bezmislenim.. Trebali bi drzati sada u ovim teskim vremenima na okupu srbe…\nda te zanima znala bi, napisati takav komentar i to danas je dokaz da si posle tog komentara pojela sendvič : )\n06. februara 2019. u 21.16\nBice nekih 100 ljudi !


Hankook otvara Technoring, najveći poligon u Aziji \nOtvaranje nove lokacije za testiranje u Taeanu, Južna Koreja * Veličine čak 125 fudbalskih terena i opremljena sa 13 staza za testiranje * Proširenje R&D infrastrukture za buduću mobilnost i za Hankook proizvode\nSeul, Koreja / Neu-Isenburg, Nemačka – Proizvođač premijum pneumatika Hankook je otvorio Hankook Technoring. Novi poligon u Taeanu, u Južnoj Koreji, je najveći u Aziji, sa površinom od 1,26 miliona kvadratnih metara i služiće kao najsavremenije postrojenje za istraživanje i razvoj pionirskih proizvoda kompanije Hankook.\nSa prikupljenim podacima sa trenutnih testova na Hankook Technoring-u, Hankook namerava da ubrza i svoju digitalnu transformaciju. Kompanija radi na platformi za analizu velikih podataka kako bi razvila „Tehnologiju virtuelne optimizacije“ zasnovanu na veštačkoj inteligenciji. U budućnosti, Hankook takođe želi da kreira bazu podataka sa podacima o proceni pneumatika i vozila koja su testirana u najtežim uslovima. Sa ovom bazom podataka, Hankook proširuje tehnologiju oko onoga što se naziva „digitalni blizanac“. Ovo digitalno testiranje pneumatika je važan dodatak testiranju staze i opreme, a pritom skraćuje vreme razvoja pneumatika. Hankook tako objedinjuje „testiranje u stvarnom životu“ za mobilnost budućnosti uz korišćenje mogućnosti virtuelnog testiranja.\nKija nastavlja sa sjajnim rezultatima


Realizovan projekat procene spremnosti dece za učestvovanje u saobraćaju - Agencija za bezbednost saobraćaja, Republika Srbija\nDeca spadaju u posebno ugroženu kategoriju učesnika u saobraćaju, koji zbog svojih ograničenih fizičkih, psihičkih i kognitivnih sposobnosti da samostalno bezbedno učestvuju u saobraćaju, stradaju kao pešaci i biciklisti, ali i kao putnici u putničkim vozilima. Najčešći problem predstavlja kada (najčešće) roditelji „procene“ da je dete sposobno da samostalno učestvuje u saobraćaju, kao pešak ili biciklista. Navedena odluka se često zasniva na subjektivnoj proceni roditelja, koja je, s druge strane, često zasnovana na precenjivanju sposobnosti, znanja i veština deteta, a ujedno i na potcenjivanju rizika koji nosi učestvovanje u saobraćaju.\nS tim u vezi je Agencija za bezbednost saobraćaja, u saradnji sa Saobraćajnim fakultetom Univerziteta u Beogradu, sprovela projekat koji podrazumeva razvoj metodologije za procenu spremnosti dece da samostalno bezbedno učestvuju u saobraćaju.\nProjekat je sproveden u dve lokalne samouprave, Rači (11.05.2022.) i Vrbasu (12.05.2022.), u kome je učestvovalo više od 50 dece. U samom projektu su učestvovala deca, učenici prvog i drugog razreda osnovnih škola, kao posebno ugrožene grupe učesnika u saobraćaju, koje počinju samostalno da učestvuju u saobraćaju.


Skoro 16.000 penzinera prima po 146 eura – Portal Nikšić\n,,Deficit u tom periodu iznosi 112,64 miliona eura, odnosno 28,33 odsto. U 2019. godini taj deficit je bio 27,93 odsto, odnosno 108,94 miliona eura. Ipak, bez obzira na deficit, kao i probleme koji prate penzijski sistem, prava iz penzijskog i invalidskog osiguranja redovno su servisirana, svakog 20. u mjesecu za prethodni mjesec. Redovnost u isplati penzija u uslovima smanjene ekonomske aktivnosti izazvane pandemijom korona virusa nije narušavana. Sigurnost penzija prije svega proizilazi iz zakonskog rješenja da isplatu penzija garantuje država”, rekla je Milošević.\n,,U poređenju sa zemljama u regionu, bitno je istaći da je prosječna penzija u Crnoj Gori veća od svih država u regionu, osim Slovenije i Hrvatske, koje su članice EU. Prosječna penzija u Srbiji iznosi 236,22 eura, Federaciji BiH 214,50 eura, Sjevernoj Makedoniji 251,47 eura, Republici Srpskoj 201,17 eura, Hrvatskoj 333,72 eura i Sloveniji 548,96 eura”, poručila je Milošević.


"Na mnogima od njih piše 'potpiši mi ovo'. Mora da sam svojim saigračima potpisao jedno 10 dresova, zato mislim da veruju da ću ja otići odavde posle Super boula. Osećam da hoće nešto da mi kažu", rekao je Mening.\n"Stalno me pitate o penziji. Pretpostavljam da svi žele da me se reše... Nisam baš stvarno razmišljao o tome šta ću da radim kad prestanem da igram", rekao je on.\nOn se prisetio i šta se sve pričalo o njegovim sposobnostima na terenu dok se spremao da pređe iz Indijane u Denver, ali da tada niko nije znao istinu.\nNa kraju je sve ispalo dobro za Meninga. Prošle sezone je doveo Denver do plej-ofa i dobio je nagradu za najboljeg povratnika u NFL-u. Trener Bronkosa Džon Foks rekao je da je Meningov uspeh u njegovom timu "zaista izuzetan", i kazao je da su ta i ova sezona "bez presedana".\nu pobedi nad aktuelnim šampionom Baltimorom i tako izjednačio rekord. Od tada je cela sezona u znaku Meninga. U drugoj sezoni nakon povratka, on je bacio pasove za 55 tačdauna i 5.477 jardi, a oba broja su rekordna.\nAko Denver u nedelju pobedi, Mening će postati prvi kvoterbek-starter koji je doveo dva različita tima do titule.\nAMERIČKI FUDBAL "Veprovi" nadigrali "Indijance" u Inđiji\nU derbiju trećeg kola Prve lige Srbije, Kragujevac Wild Boarsi su trijumfalno okončali gostovanje Indijancima u Inđiji - 30:21 (0:0, 14:7, 6:7, 10:7).\nBeogradski Vukovi počinju odbranu titule u američkom fudbalu\nNova sezona regionalne CEFL lige u američkom fudbalu počinje narednog vikenda, a beogradski Vukovi će na Adi Ciganliji 9. aprila dočekati tim Silverhoksa iz Ljubljane.\nDa li ste spremni za Superboul po snegu?\nOdlukom čelnika NFL-a veliko finale 2014. godine biće održano u Nju Džersiju, a imajući u vidu vremenske uslove tokom zime u Ist Raderfordu, gde je sagrađen novi stadion vredan 1,6 milijardi dolara, snežni ambijent ne bi trebalo da začudi tokom borbe za titulu.\n"Patriote" iz Nju Inglenda nisu mogli da budu zadovoljni posle ubedljive pobede nad Indijanapolis Koltsima (59:24) jer su ostali bez povređenog tajt-enda Roba Gronkovskog, koji je učestvovao u trijumfu sa dva tačdauna.\nAmerički fudbal je najpopularniji sport u SAD, pa i ne čudi što ima razne verzije poput onog u kome devojke učestvuju noseći samo malu zaštitu od udaraca i pritom nastupaju u donjem vešu.\nNOVA CRNOGORSKA AVIOKOMPANIJA DOBILA DOZVOLU ZA RAD Sledi dobijanje operativne licence


Zavidno znanje učenika o zdravlju na takmičenju Crvenog krsta Zrenjanin\nTradicionalno gradsko takmičenje Crvenog krsta Zrenjanin pod nazivom „Šta znaš o zdravlju” i ove godine je okupilo veliki broj učenika osnovnih i srednjih škola sa teritorije grada Zrenjanina.\nPrema rečima sekretarke Crvenog krsta Zrenjanin, Aleksandre Tanasijević, osim podsticanja takmičarskog i pobedničkog duha, osnovni cilj Crvenog krsta jeste da kroz ovakav vid aktivnosti učenici steknu i ponesu znanja o sopstvenom zdravlju i zdravim stilovima života, jer će im to pomoći da sačuvaju svoje zdravlje kao najveće životno bogatstvo.\n– Želimo da mladi u našoj lokalnoj zajednici stasavaju i razvijaju se bez alkohola, duvanskog dima, psihoaktivnih supstanci. Posebno se obraćamo mladima sa porukom da sačuvaju svoje reproduktivno zdravlje, učimo ih o polno prenosivim bolestima i vidovima kontracepcije – rekla je Tanasijević.\nU kategoriji osnovnoškolskog uzrasta prva tri mesta pripala su učenicima OŠ ,,Petar Petrović Njegoš“: Mili Mitrić, Dunji Salapuri i Milici Stevanović, dok su kod srednjoškolaca najviše znanja pokazali učenici srednje Medicinske škole: Nemanja Milinkov, Anđela Lalić i Anastasija Knežević.\nMila Mitrić i Nemanja Milinkov predstavljaće Crveni krst Zrenjanina na Pokrajinskoj smotri znanja koja će biti održana u organizaciji Crvenog krsta Vojvodine u Novom Sadu 10. aprila, povodom Svetskog dana zdravlja.\nTagovi crveni krst zrenjaninŠta znaš o zdravljušta znaš o zdravlju 2019Vesti Zrenjaninzrenjanin\nPesnička štafeta ove godine u 60 škola srednjeg Banata\nUčenici iz Leška oduševljeni Zrenjaninom i Botošem (VIDEO)


Uvođenje u posao prema projektu za čišćenje kasetne municije sa lokacije „Aerodrom Niš – 5. faza“\nNaslovna » Uvođenje u posao prema projektu za čišćenje kasetne municije sa lokacije „Aerodrom Niš – 5. faza“\n21.05.2021. godine, uvođenjem u posao izvođača radova „Millennium Team” d.o.o., Beograd, započela je realizacija projekta za čišćenje kasetne municije sa lokacije „Aerodrom Niš – 5. faza“, grad Niš, površine 84.750 m2.\nProjekat je izrađen na zahtev preduzeća ,,Aerodromi Srbije“ d.o.o., Niš, s obzirom na planirane građevinske radove na teritoriji aerodromskog kompleksa i potrebu za stvaranjem uslova za bezbedno izvođenje tih radova. Ovim projektom biće obuhvaćen i deo zagađene teritorije aerodromskog kompleksa u nadležnosti Vojske Srbije.\nRazminiranjem - čišćenjem ove lokacije ukloniće se opasnost koju predstavlja neeksplodirana kasetna municija i omogućiće se redovno održavanje i izvođenje građevinskih radova. Time će se dati puni doprinos bezbednosti vazdušnog saobraćaja i daljem razvoju civilnog aerodroma u Nišu.\nPored ovog projekta, a na osnovu Sporazuma o saradnji između Centra i ICDO, u 2021. godini biće realizovana još 4 projekta za čišćenje eksplozivnih ostataka rata sa prostora oko improvizovanog vojnog skladišta u okolini Vranja, koje je bilo izgrađeno za smeštaj raznih vrsta ubojitih sredstava i u kome je došlo do eksplozije.


Komšić: Nisam se složio oko imena Izbornog zakona sa Šmitom\nSvet Autor:Beta14. sep. 202115:39\nPredsedavajući Predsedništva BiH Željko Komšić izjavio je da se danas nije složio sa Visokim predstavnikom u BiH Kristijanom Šmitom o rešenjima koja se odnose na izmene Izbornog zakona BiH.\n„Moj utisak je da on preferira rešenje Fuleovog modela, što je vrlo opasno po budućnost BiH, jer je jedna vrsta stvaranja etničkih teritorija, ali o ovom pitanju će svakako još biti mnogo rasprava“, kazao je Komšić novinarima posle sastanka sa Šmitom.\nBivši evropski komesar za susedstvo i proširenje Štefan Fule je tokom ranijih pregovora sa političkim strankama u BiH, koji su trajali do 2014. godine, predlagao da na izborima članova Predsedništva BiH iz Federacije BiH taj entitet ostane jedna izborna jedinica, uz klauzulu „pozitivne diskriminacije“.\nNakon sastanka sa Komšićem, Šmit izbegao novinare\nAmbasador Srbije u BiH odbio sastanak s Komšićem\nDodik: U kom svojstvu je Vučić primio Šmita?\nTa klauzula znači da bi drugi član Predsedništva BiH iz Federacije bio onaj koji bi dobio više glasova u kantonima u kojima prvi član nema više glasova.\nTo praktično znači da bi kandidat koji osvoji najviše glasova u Sarajevskom, Tuzlanskom ili Zeničko-dobojskom kantonu ispao iz utrke u kantonima gde su Hrvati većinsko stanovništvo.\nKomšić je naveo da je na sastanku sa Šmitom insistirao na presudama Evropskog suda za ljudska prava, prema kojima iz Izbornog zakona treba da budu uklonjene diskriminatorske odredbe, odnosno da i predstavnici „ostalih“ naroda u BiH imaju pravo da se kandiduju na izborima za državno Predsedništvo.\nDodao je da je razgovarano i o realizaciji 14 prioriteta iz mišljenja Evropske komisije.\n„Dotakli smo se ovoga što se dešava u odnosima BiH i Srbije, neselektivnom hapšenju, o tome da Srbija ne isporučuje ratne zločince, čak da ih skrivaju, što će svakako usložniti razvoj odnosa, odnosno ući ćemo u fazu kada se nećemo moći pohvaliti bilateralnim odnosima“, rekao je Komšić.\nKristijan Šmit Foto:ELVIS BARUKCIC / AFP / Profimedia\nPredsedavajući Predsedništva BiH dalje je naveo da se tokom sastanka sa Visokim predstavnikom „našao u čudnoj situaciji, jer je morao objašnjavati razlike između Otvorenog Balkana i Berlinskog procesa“.\n„Ono što me je začudilo jeste to da sam se u trenutku našao u situaciji da objašnjavam razliku između Berlinskog procesa i Mini Šengena, odnosno Otvorenog Balkana“, kazao je Komšić.\nŠmit: Važno je da imamo bliske odnose sa Srbijom\nDodao je da je „stekao utisak da mora da objašnjava da su sve zemlje regije pristupile Berlinskom procesu, a da je Otvoreni Balkan samo dupliranje posla, ali u smanjenom obimu, jer u njemu ne učestvuje svih šest zemalja već samo tri.\nNavodeći da će nastaviti da razgovara sa Šmitom i da ga priznaje za novog Visokog predstavnika u BiH, Komšić je ocenio da Šmit „još nema sliku kompletnog stanja u BiH“.\n„Polazim od pretpostavke da Šmit ima pravo na svoj politički stav i da je možda došao sa uverenjima koje ne odgovaraju realnosti i da se stvari drugačije dešavaju“, kazao je on.\nJoš je naglasio da je Šmitu rekao da kao Visoki predstavnik ima ovlašćenja i za nametanje Izbornog zakona, ali da će u tom slučaju da snosi posledice.\n„Predali smo mu papir koji se tiče dekriminalizacije izbornog procesa, odnosno ono što bi trebalo učiniti da bi BiH dobila poštenije izborne rezultate“, naveo je Komšić.\nMilorad Dodik Foto: TANJUG/ ZORAN ZESTIC\nPrema njegovim rečima, bilo je razgovora i o pričama o mirnoj disoluciji BiH, koju je u više navrata pomenuo srpski član Predsedništva BiH Milorad Dodik.\n„Kada govorimo o mirnoj disoluciji, onda se razgovori o takvom pitanju kod nas odvijaju puškama, tenkovima i topovima i to apsolutno ne može biti provedeno“, upozorio je Komšić.\nBONUS VIDEO Mamić iz BiH vuče konce\nKristijan ŠmitŽeljko Komšić


Vlast tvrdi da su isključeni politički pritisci na pravosuđe, struka misli suprotno\nOkrugli sto u Beogradu / Foto: FoNet, Zoran Mrđa\nPremijerka Ana Brnabić rekla je da se ustavne izmene donose kako bi se obezbedila nezavisnost i efikasnost sudstva. “Jedino otvoreno pitanje za mene je sudstvo nezavisno od čega i koga”, rekla je Brnabić i dodala da u svim zemljama postoji sistem provere i da sudstvo “ne može biti nezavisno od bilo čega” i da smatra da ni u Srbiji to ne bi trebalo da bude slučaj. Šef misije OEBS-a u Srbiji Andrea Oricio rekao je da je cilj reformi nezavisno i efikasno sudstvo u korist građana i da ovim reformama Srbija postavlja temelje onoga gde želi da bude. “Cilj je veoma jasan – da se ojačaju nezavisnost, efikasnost i odgovornost sudstva u interesu građana Srbije. Mišljenje Venecijanske komisije daje široku lepezu mogućnosti za različite oblasti u kojima su iznete primedbe. Naša nada je da Srbija neće ići na minimalnu opciju (po pitanju standarda)”, rekao je Oricio. A šef Delegacije EU u Srbiji Sem Fabrici rekao je da je vladavina prava jedan od ključnih elemenata za ulazak Srbije u EU, da reforma Ustava mora da eliminiše politički uticaj na pravosuđe i da je to jedan od glavnih preduslova. Šefica odeljenja za pravosuđe i međunarodnu pravnu saradnju Saveta Evrope Hana Junker kazala je da je glavni izazov ustavnih promena da garantuju nezavisnost sudstva. Ministarka pravde Nela Kuburović napomenula je da ni sadašnji treći nacrt ustavnih amandmana nije konačna verzija, jer će komentari sa jučerašnjeg okruglog stola ući u verziju koju će predati skupštinskom Odboru za ustavna pitanja i zakonodavstvo, a potom će taj odbor organizovati debate.\nS druge strane, potpredsednik Društva sudija Srbije Omer Hadžiomerović istakao je da nova verzija amandmana ne povećava nezavisnost pravosuđa. Kazao je da su kao politički pritisci otklonjeni prisustvo ministra pravde u Visokom savetu sudstva (VSS), ali da sadašnji predlog ostavlja mogućnost za politički uticaj, samo na drugačiji način. “Ustav mora da se postavi tako da pretpostavi šta nikada ne sme da se desi”, rekao je Hadžiomerović. I zamenik predsednika Državnog veća tužilaca Goran Ilić smatra da ni ovi predlozi ne eliminišu uticaj politike na pravosuđe, dodajući da se vidi težnja da se tužilaštvo stavi u “vremensku kapsulu”. On je napomenuo da se od javnosti krije ko je pisao ustavne amandmane, da je neophodno da debata o njima bude suštinska i pozvao na to da se ona nastavi pre ulaska amandmana u skupštinsku proceduru.\nFabrici najavio sporazum Srbije i “Fronteksa”Sramota je šta sam napisala


POLICAJAC NAJUSPEŠNIJI STANDARDNOM VAZDUŠNOM PUŠKOM – Sportski savez Beograda\nPočetnaVesti naslovnaPOLICAJAC NAJUSPEŠNIJI STANDARDNOM VAZDUŠNOM PUŠKOM\nStrelci četiri kluba podelili su medalje u trećem kolu Lige i Kupa Streljačkog saveza Beograda, koje je održano na strelištu Novog Beograda – Ušće. Domaćini su osvojili četiri prva mesta (dva pojedinačna i dva ekipna). Po tri pobede „upisali“ su strelci Partizana i Policajca, a dva prva mesta idu lazarevačkoj Kolubari. U gađanju standardnom vazdušnom puškom tri od četiri prva mesta pripala su strelcima Policajca. Mina Radojković je pobedila u konkurenciji mlađih juniorki i kadetkinja. Stojan Stevanović je trijumfovao u nadmetanju mlađih juniora i kadeta, dok je u konkurenciji kadeta prvo mesto osvojio Petar Posrkača.\nDvoje strelaca su treće kolo završili sa po dve zlatne medalje. Nađa Martinović iz Partizana je bila najbolja i u kadetskoj i u kategoriji mlađih juniorki pištoljem. Sava Mitić (Kolubara) je isti uspeh postigao pištoljem u takmičenju muškaraca. Uz Martinovićevu, Partizanu je pobedu donela Anja Nikodinović, kojoj je pripalo prvo mesto serijskom vazdušnom puškom za pionirke.\nU ekipnim takmičenjima serijskom vazdušnom puškom najuspešniji su bili timovi Novog Beograda – Ušće. Član domaćeg kluba Dimitrije Fatić je pobedio u nadmetanju pionira. Novobeograđanka Anja Knežević je nastavila niz pobeda standardnom vazdušnom puškom kod kadetkinja. Kneževićeva vodi u generalnom plasmanu Kupa Beograda kako puškom za kadetkinje, tako i u konkurenciji mlađih juniora i kadetkinja, kao i u Ligi serijskom vazdušnom puškom za pionirke.\nPrva mesta u ostalim kategorijama drže: Dimitrije Fatić (Novi Beograd – Ušće, pioniri), Nađa Martinović (Partizan, kadetkinje i mlađe juniorke i kadetkinje pištolj), Petar Posrkača (Policajac, kadeti puška), Aleksandar Nikolić (Novi Beograd – Ušće, mlađi juniori pištolj), Sava Matić (Kolubara, kadeti pištolj), Luka Tomašević (Novi Beograd – Ušće, mlađi juniori i kadeti pištolj).\nKup Beograda, 3. kolo\nLiga Beograda, 3. kolo\nSerijska vazdušna puška, pionirke: 1. Novi Beograd Ušće (Knežević, Kutlešić, Jovanović) 516, 2. Crvena zvezda 514, 3. Partizan 514… Pojedinačno: 1. Anja Nikodinović (Partizan) 183, 2. Anja Knežević (Novi Beograd – Ušće) 182, 3. Tamara Đapić (Crvena zvezda) 180… Plasman posle tri kola, ekipno: 1. Novi Beograd – Ušće 32, 2. Crvena zvezda 31, 3. Kolubara 29… Pojednačno: 1. Knežević 184,33 (prosek), 2. Isidora Pavlović (Kolubara) 176,0, 3. Olga Kutlešić (Novi Beograd – Ušće) 175…\nSerijska vazdušna puška, pioniri: 1. Novi Beograd – Ušće (Bogdanov, Fatić, Nikolić) 522, 2. Partizan 489, 3. Kolubara 473… Pojedinačno: 1. Dimitrije Fatić 179, 2. Nemanja Bogdanov 172, 3. Vladimir Nikolić 171 (svi Novi Beograd – Ušće)… Ekipno posle tri kola: 1. Novi Beograd – Ušće 34. 2. Partizan 32, 3. Crvena zvezda 26… Pojedinačno: 1. Fatić 175,0, 2. Tadija Tonić 171,0, 3. Aleksa Kuzmanov 171,0 (obojica Partizan)…


A. J. 14. februara 2020. 11:15\nFoto: usadifranci - CC BY 2.0\nStanko Kantar kaže za RTS da će cena karte u beogradskom metrou biti beneficirana, kao u Evropi, i da je to podsticaj da što više ljudi koristi javni prevoz.\nPrema najavama nadležnih, završetak metroa u Beogradu može očekivati između 2025. i 2027. godine.\nStanko Kantar, direktor JKP „Beogradski metro i voz“, gostujući u Beogradskoj hronici, rekao je i da će cena karte u beogradskom metrou biti beneficirana, kao u Evropi, i da je to podsticaj da što više ljudi koristi javni prevoz.\nMetro će, kako su nadležni najavili, biti deo javnog prevoza i nalaziće se u jedinstvenom tarifnom sistemu. To znači da će, kako je Kantar objasnio, ista cena važiti za trolejbus, tramvaj, autobus i metro.\n„Oni su dali ponudu i za iznos koji bi pokrio deo za koji su oni zainteresovani, a to su vozovi, elektromašinski sistemi, signalizacija, kontaktna mreža, šine, upravljanje, ventilacija“, navodi direktor „Beogradskog metroa i voza“.\nNa prvoj liniji gradi se i „Beograd na vodi“, koji će biti „pojedinačno najveći generator putovanja u Beogradu, jer će biti najveći stepen izgrađenosti u gradu“, istakao je direktor „Beogradskog metroa i voza“, a prenosi RTS.


Srpski dermatolozi: doktori apeluju da se uvede zabrana solarijuma za maloletnike — Srećan život — Lovesensa.rs\nDermatolozi Srbije zalažu za potpunu zabranu upotrebe solarijuma u Srbiji za mlađe od 18 godina i to - sa bitnim razlogom!\nSpasonosna rešenja za bezbedno sunčanje...\n"Utvrđeno je da je korišćenje solarijuma odgovorno za više od 450.000 slučajeva melanoma godišnje u svetu, a samo jedan odlazak u solarijum povećava rizik za pojavu melanoma", navodi se u saopštenju udruženja dermatologa i dodaje da je istraživanje pokazalo da je rizik obolevanja od melanoma bio veći kod veoma mladih devojaka, koje su počele da koriste solarijum od 16. godine, piše Beta, a prenosi B92.\nRIČARD GIR PREPORUČUJE: 3 budističke knjige koje…\nRičard Gir otkriva koje su njegove 3 omiljene knjige!\n10 ZNAKOVA KOJI POKAZUJU DA VAS PAS IZUZETNO…\nOvih 10 znakova pokazuju da vam pas izjavljuje ljubav i da je izuzetno…\n4 TAJNE KOJE PRIVČLAČE SREĆU U VAŠ ŽIVOT: Svako…\nBiti srećan je stvar odluke!\nTEST - ŠTA PRVO PRIMEĆUJETE NA SLICI: Test koji…\nPogledajte sliku i odredite šta vam je prvo privuklo pažnju - lisica,…


Sirijska opozicija traži od Britanije PVO sisteme - 10.02.2016, Sputnik Srbija\nSirijska opozicija traži od Britanije PVO sisteme\nPredstavnici sirijske opozicije zatražili su od Velike Britanije da im isporuči protivvazdušne sisteme za borbu protiv ruske avijacije, saopštila je televizija... 10.02.2016, Sputnik Srbija\nDirektno, ili indirektno - to je onda ulazak Velike Britanije u rat protiv Rusije !!!\n© Foto : Wikipedia/Glenn FawcettPatriot sistem protivraketne odbrane\nPredstavnici sirijske opozicije zatražili su od Velike Britanije da im isporuči protivvazdušne sisteme za borbu protiv ruske avijacije, saopštila je televizija „Skaj njuz Arabija“.\nU pripremi odlučujući napad na poslednje uporište militanata u Alepu\n9 Februar 2016, 15:32\nSirijska opozicija smatra da će se, ako joj saveznici isporuče protivvazdušne rakete, „rešiti problemi zemlje“, izjavio je u Londonu zvanični predstavnik sirijske opozicije koju podržava Rijad Salem el Muslad.\n„Ako (sistemi PVO) budu kod nas, to će rešiti probleme Sirije“, naglasio je on.\nRanije su vladine snage Sirije uz podršku Vazdušno-kosmičkih snaga Rusije zauzele niz ključnih pozicija u provinciji Alep. Napredovanje sirijskih snaga, prema podacima Ministarstva inostranih poslova Rusije, omelo je planove jednog broja terorističkih grupa, prekinuvši im puteve snabdevanja.\n10 Februar 2016, 22:22


Ulysse Nardin predstavlja svoj omaž ajkulama - Lux Life luksuzni portal\nUlysse Nardin predstavlja svoj omaž ajkulama\n„Kada sam stigao u Sjedinjene Države kako bih radio sa Ulysse Nardin, želeo sam da ispričam istoriju ovog brenda i da uradim nešto zajedno sa veteranima i specijalnim jedinicama“, izjavio je predsednik brenda, Fransoa-Ksavijer Hotie.\n„Treći cilj koji sam imao bio je vezan za prezervaciju i održivost, posebno povezanu sa ajkulama“. Možemo slobodno reći da su sva tri cilja ovog neverovatnog čoveka ostvarena. Švajcarska kompanija upravo je najavila svoje partnerstvo sa Ocearch, naučnom istraživačkom organizacijom koja je posvećena boljem razumevanju kretanja i navika najstrašnijeg morskog stvorenja.\nUlysse Nardin brend ima dugu istoriju sa ajkulama – ova životinja bila je na neki način njihova maskota tokom proizvodnje hronografa za svetske mornarice iz preko pedeset država u periodu od 19.veka do 1950ih. Danas, njihovi ronilački modeli predstavljaju komercijalni proizvod namenjen svakodnevnom nošenju, poput najnovijih časovnika uključujući Diver Chronograph 44mm Hammerhead Shark Limited Edition (ograničen na 300 komada, sa cenom od $11,900) i Lady Diver 39mm Great White Limited Edition (ograničen na 300 komada, sa cenom od $7,900).\nKako osnivač brenda kaže vezano za Ocearch saradnju: „Pronašao sam ih na Instagramu kada sam tražio partnere, ali sam pre toga čitao knjigu Vladari Dubine Vilijama Mekivera, koja je fokusirana na ajkule, gde je prva strana akcentovana misijom Ocearch organizacijom i njihovim ciljevima. Kada sam naleteo na njih ponovo, pomislio sam da to ne može biti slučajnost i kontaktirao sam njihovog osnivača“.\nPartnerstvo sa Ulysse Nardin će ovoj organizaciji pomoći da finansira svoje ekspedicije, gde timovi, zajedno sa studentima i naučnicima istražuju ekosisteme ajkula i njihove navike po pitanju migracija.\n01.02.2021 Fashion - Satovi\nFuzija u narandžastim tonovima - novi Hublot časovnik\nZa ovogodišnje izdanje LVMH Watch Week, Hublot je predstavio koloritno izdanje safirnog Big Bang modela…


the frajle Arhive - Dan u Beogradu\nNaslovna » Arhive po tagovima: the frajle\nArhive po tagovima: the frajle\nKombank dvorana: The Frajle – Pesmom da život slavimo\n13. januar 2022. Koncerti 0\nPoznati, novosadski trio The Frajle, održaće 15. i 16. januara 2022. dva koncerta u Kombank dvorani pod nazivom „Pesmom da život slavimo“.\nThe Frajle u Kombank dvorani\n22. januar 2020. Koncerti 0\nThe Frajle, popularne Novosađanke, vraćaju se na koncertnu scenu Beograda. Nastupiće u Kombank dvorani, 23. marta 2020. od 20.00.\nKoncert posvećen Arsenu Dediću: Sve bilo je muzika\n28. maj 2019. Koncerti 0\nU četvrtak, 30. maja od 20.00, u Sava centru će biti održan koncert „Sve bilo je muzika“, posvećen Arsenu Dediću.\nThe Frajle u Sava centru 24. novembra\n21. novembar 2017. Koncerti 0\nU petak 24. novembra od 20 časova, u Velikoj dvorani Sava centra, pred beogradskom publikom su The Frajle – novosadski ženski kvartet specifičnog akustičnog pop zvuka.\n„The Frajle“ 3. decembra u Sava centru\n27. novembar 2015. Koncerti 0\nVeliku dvoranu Sava centra u četvrtak 3. decembra od 20 časova ispuniće muzika i energija novosadskog kvarteta „The Frajle“. „Frajle“ će na koncertu predstaviti svoj novi, treći studijski album “B strana ljubavi”. “Menjam dane”, najavna kompozicija na CD-u, već je imala premijerno izvođenje spota na MTV-u.


Građanski protest „1 od 5miliona“ slavi svoj 100. dan na ulicama Beograda i pobunjenih gradova Srbije, pa se vredi podsetiti njegovih početaka.\n1Piše: Mirjana Popović Radović 18. marta 2019. 16.30\nPovod za BUNT protiv nečovečne vlasti bilo je prebijanje opozicionog lidera Borka Stefanovića. Brutalnost tog čina izazvala je spontani građanski revolt.\nAli, ta početna energija protesta protiv opipljive nepravde, vremenom je ipak nametnula pitanje:\n„Da li je to urbani bunt na ulicama Beograda i pobunjenih gradova Srbije – ili ulični performans?“\nOvo pitanje organizatorima protesta, i opozicionim krugovima, lebdi u toplom prolećnom vazduhu. Jer oblepljivanje tunela vlastodrščevim lažima, manje je provokacija za vlast, a više demonstracija političke bezidejnosti. Prividom borbe za promenu sistema, stvara se iluzija – spektakl, poput SIMULAKRA POBUNE, sa „pozorišnim rekvizitima“ skoro teatralnim.\nZato povezivanje različitih pobunjenih struktura, sindikata, lokalnih frontova, ka zajedničkom cilju promene, svakako je prvi potez u pravcu promene postojećeg sistema. Otuda vraćanje na staro, sa iskustvom već viđenih aktera, kako to sada čini DS, unapred je osuđeno na neuspeh, bez prave spoznaje stvarnosti po sebi.\nIskaz čuvenog kineskog mislioca-vojskovođe Sun-Cua, odnosi se na čudan način i na beogradski protest, pa: „Prilika da osiguramo sebe od poraza je u našim rukama, ali, priliku da se pobedi protivnik, jedino daje on sam.“\nbeograd otvoren grad, Lični stav\n19. marta 2019. u 09.52\nSta ste radili u Beogradu pre neki dan, treba da Vas je sramota to mesto da spomenete !


Hamnei: Teheran neće voditi nikakve pregovore s Vašingtonom\nHamnei: Teheran neće voditi nikakve pregovore s Vašingtonom\nTeheran neće voditi pregovore sa Vašingtonom ni na kakvom nivou, saopštio je vrhovni verski lider ajatolah Ali Hamnei.\n„Politika maksimalnog pritiska na iransku naciju ne vredi ni pare i zvanična lica Islamske republike jedinstvena su u mišljenju da neće biti pregovora sa SAD ni na kakvom nivou“, navodi se u izjavi Hamneija koja je objavljena na njegovom zvaničnim sajtu.\nAmerički predsednik je nešto ranije izjavio da SAD ne žele rat sa Iranom, kojeg oni sumnjiče da je organizovao napad na objekte u Saudijskoj Arabiji. On je dodao da je Vašington „spreman za vojni konflikt više nego bilo koja druga država“, dodavši da oni imaju najbolje oružje.\nIpak, on smatra da diplomatske mere protiv Irana još nisu iscrpljene i da će sporazum na kraju ipak biti postignut.\nKako se Tramp sprema za pregovore sa Iranom


Petrovac na Mlavi: Kompletno rekonstruisan most otvoren za saobraćaj (FOTO) - Portal Trag\nPetrovac na Mlavi: Kompletno rekonstruisan most otvoren za saobraćaj (FOTO)\nMarko Po 31/10/2019\tNema Komentara\nU Petrovcu na Mlavi 30. oktobra svečano je otvoren i pušten u saobraćaj kompletno rekonstruisan i proširen most u centru grada i saobraćajna raskrsnica kod Opšte bolnice.\nVrednost izvedenih radova na mostu i raskrsnici iznosi oko 120 miliona dinara, a sredstva za realizaciju ovog projekta obezbeđena su preko Kancelarije za upravljanje javnim ulaganjima Republike Srbije. Most je pušten u saobraćaj presecanjem vrpce koje su uradili Duško Nedinić, predsednik opštine i Milanče Aćimović, predsednik Skupštine opštine Petrovac na Mlavi.\nBrojnim sugrađanima na početku skupa obratio se Duško Nedinić, predsednik opštine Petrovac na Mlavi:\n– Most, koji svečano otvaramo, dokaz je da smo zajedno postigli još jedan ogroman uspeh, kakav decenijama pre nas mnogi nisu uspeli. Ovaj most predstavljaće obeležje uspeha naše politike, uspeha volje građana i demokratije. Simbolika mostova je ogromna i to je najbolje opisao Andrić u svojim delima, ali za sve nas, želim i nadam se da će ovaj most biti simbol oporavka i napretka. Mostovi spadaju u najvažnija i najvrednija ulaganja. Za nas, rekonstrukcija ovog mosta znači bezbedniji Petrovac, bolje povezan Petrovac sa okolinom, on znači lepši i bolji Petrovac na Mlavi. Svaka investicija i rekonstrukcija, korak je ka stvaranju opštine iz koje ljudi neće odlaziti, ka stvaranju mesta u koje će ljudi iz drugih gradova rado dolaziti, i mesta na koje ćemo mi, koji ovde živimo, biti ponosni.\nNe smemo zaboraviti da ova rekonstrukcija, dolazi nakon strašnih poplava koje su nas zadesile prošle godine. Zato neka ovaj most bude i znak upozorenja, da čovek nije jači od prirode i da se prema prirodi moramo odnositi sa poštovanjem. Naša je sreća da smo u takvoj situaciji imali podršku i prijatelje u Kancelariji za upravljanje javnim ulaganjima, Ministarstvu poljoprivrede, šumarstva i vodoprivrede, koji su nam se našli u najgorim trenucima.\nVeliku zahvalnost dugujemo i predsedniku Republike Srbije, gospodinu Aleksandru Vučiću koji apsolutno razume u kakvoj je situaciji naša opština i koji nam pruža punu podršku ka napretku, istakao je Nedinić.\nPrethodno Prethodni post: Kako je Carevac postao pojam i mit narodne muzike: Životni put „Prve srpske violine“ (II)\nSledeće Sledeći post: Folklorci iz Bubušinca odlični u Turskoj (FOTO)


Usvojene preventivne mere koje će biti primenjene u javnim ustanovama i gradskom prevozu – Podrinske\nUsvojene preventivne mere koje će biti primenjene u javnim ustanovama i gradskom prevozu\nOdržana još jedna sednica Saveta za zdravlje i sastanak sa direktorima škola i javnih ustanova\nNa današnjoj hitnoj sednici Saveta za zdravlje potvrđeno je da u Mačvanskom okrugu još uvek nema pozitivnih slučajeva na virus COVID 19. Utvrđene su preventivne mere koje treba da poštuju srednje i osnovne škole, vrtići i javne ustanove, kao i gradski prevoznik.\nDr Dragana Radojičić iz Zavoda za javno zdravlje ponovila je da treba održavati higijenu ruku i respiratornog trakta, da svi koji su prehlađeni maramicu posle korišćenja bace, te da, ukoliko nemaju maramicu, kiju i kašlju u podlakticu, kako bi se smanjila mogućnost potencijalnog prenošenja virusa.\n-Svi koji pređu granicu, a dolaze iz ugroženih područja, dobiće rešenje da se jave najbližem Zavodu za javno zdravlje, u slučaju Mačvanskog okruga na broj telefona 064 860 5211 ili na 343 605- objasnila je dr Radojičić.\nZabranjeni su svi skupovi ili manifestacije u zatvorenom području gde se okuplja preko 100 ljudi.\n-Svako treba da preuzme odgovornost i na taj način pomogne nama u zdravstvenim ustanovama, pa se preporučuje da se ne organizuju ni privatne proslave koje podrazumevaju veliki broj zvanica. Sportski susreti u zatvorenom prostoru mogu da se obavaljaju bez publike, dok na otvorenom mogu da se održavaju- navela je dr Radojičić.\nPredsednik Saveta za zdravlje dr Jovan Ćirić istakao je da je usvojen paket mera i niz preporuka koje će od sutra početi da se primenjuju u javnim ustanovama pod ingerencijom grada, kao i javnom prevozu. Na sutrašnjoj sednici Privrednog saveta taj paket mera će biti predočen.\nNakon sednice Saveta za zdravlje, održan je sastanak sa direktorima javnih ustanova, škola i vrtića, kao i zaduženim za gradski prevoz.\n-Grad će preduzete sve mere iz svoje nadležnosti u vrtićima, školama, javnim institucijama i javnom prevozu. Usvojili smo program posebnih mera koje podrazumevaju nabavku deznfekcionih sredstava, prskalica, opreme koja će tokom dana biti distribuirana u sve institucije i ustanove, kao i javni prevoz i način kako se koriste. Gradske službe će to podeliti, objasniti, informisati, a zatim će uslediti čišćenje i dezinfeksija tokom večeri, sutradan u međusmeni ponovo, kao i narednog dana, dok ne vidimo šta će se dalje dešavati. Isporučilac javnog prevoza će tokom dana dobiti jasna uputstva. Deca i zaposleni će dezinfikovati ruke, zaduženi za održavanje higijene imaju svoj program. Imaćemo posebnu službu za nadzor nad sprovođenjem tih mera u interesu svih. Tu smo da svaku vrstu rizika koja može da se desi svedemo na minimum- zaključio je gradonačelnik Nebojša Zelenović.


GLASNO I JASNO O EU – Edukativni centar Kruševac\nU okviru projekta „Glas zajednica o EU integracijama: Podsticaj dijalogu OCD i lokalnih vlasti oko javnih politika”, u Beogradu je, 6. juna, u prisustvu predstavnika organizacija civilnog društva, institucija i lokalnih samouprava, predstavljena studija, autora: Tamare Branković i Mirka Popovića. Studija, izrađena u okviru projekta, predstavlja uvid u stanje u Srbiji na evropskom putu i nudi pregled dosadašnjih istraživanja, kao i analizu postojećih strategija i normativnog okvira. U studiji su analizirani kapaciteti i znanja lokalnih aktera za učešće u pregovorima, na osnovu čega su kreirane preporuke za napredak u ovom procesu.\nNakon osvrta na studiju, predstavnici organizacija civilnog društva (OCD) odnosno regionalnih centara – partnera na ovom projektu, detaljnije su informisani o ulozi i značaju lokalnih zajednica u procesu EU integracija, važnosti medija i društvenih mreža.\nU nastavku, 7. juna, organizovani su treninzi za OCD – regionalne centre o posebnim oblastima pretpristupnih pregovora: omladinske politike, zapošljivost mladih, mobilnost mladih, socijalno preduzetništvo i prava manjinskih grupa.\nPodsetimo, Edukativni centar Kruševac, regionalni centar za centralnu Srbiju, u okviru projekta „Glas zajednica o EU integracijama: Podsticaj dijalogu OCD i lokalnih vlasti oko javnih politika”, bavi se temom karijernog razvoja i zapošljivosti mladih, na teritoriji 5 lokalnih zajednica: Kruševac, Vrnjačka Banja, Kragujevac, Obrenovac i Paraćin.


Predstavnici Ministarstva građevinarstva, saobraćaja i infrastrukture, sa lokalnim samoupravama, partnerima iz Mađarske i sa Nemačkom razvojnom bankom KfW, potpisali su prošle nedelje nekolicinu ugovora i najavili investicije u kanalizacionu infrastrukturu i izgradnju sistema za prečišćavanje otpadnih voda u više gradova Srbije. Najnoviji dogovori Vlade Srbije, uz ranije potpisane kredite sa Kinezima, čini ulaganja od 4 milijarde evra u prečišćavanje otpadnih voda i komunalnu infrastrukturu, koja bi trebalo da obuhvati oko 80 procenata stanovništva.\nU Srbiji je u ovom trenutku nešto više od polovine domaćinstava priključeno na kanalizacionu mrežu. Mali procenat takve kanalizacione infrastrukture obuhvaćen je nekim stepenom prečišćavanja otpadnih voda. Najveći gradovi Niš, Beograd i Novi Sad još uvek izlivaju otpadne vode direktno u reke.\nPrečišćavanje otpadnih voda je u direktnoj vezi sa dostupnosti pitke vode, sa zdravljem građana Srbije, kao i sa zaštitom životne sredine.\nMomirović: rekordne investicije u komunalnu infrastrukturu\nPrema navodima ministra građevinarstva, saobraćaja i infrastrukture Srbije, Tomislav Momirovića, tokom 2021. je započeta izgradnju oko 800 kilometara kanalizacione i kolektorske infrastrukture u više od 20 lokalnih samouprava. Cilj Vlade je da se u narednih pet godina kanalizacionom infrastruktuom pokrije 80 odsto stanovništva, kao i da mreža obuhvata i postrojenja za prečišćavanje otpadnih voda.\nMomirović je izjavio da je u budžetu za 2022. godinu izdvojeno 28 milijardi danara samo za ekološke projekte izgradnje komunalne infrastrukture, što po njegovim rečima predstavlja rekordne investicije koje će doprineti da se postignu ekološki standardi kakvi postoje u zemljama Zapadne Evrope.\nMinistar je dodao da Srbija danas ima ekonomski kapacitet da reši ovaj problem koji je decenijama guran pod tepih.\nMomirović: Srbija danas ima ekonomski kapacitet da reši ovaj problem koji je decenijama guran pod tepih\nPlan je da se u Srbiji u narednih pet godina investira više od 4 milijarde evra i izgradi 7 hiljada kilometara kanalizacione mreže i više od 250 postrojenja za preradu otpadnih voda, naveo je Momirović.\nNovi projekti u saradnji sa Mađarskom\nNa osnovi sporazuma o ekonomskoj i tehničkoj saradnji Mađarske i Srbije, iz resornog ministarstva je najavljen projekat čišćenja i rekonstrukcije jezera Bubanj u Kragujevcu i Međuvršje kod Čačka. Radovi treba da krenu u narednih 6 do 8 meseci.\nMinistar Momirović je u okviru saradnje sa Mađarskom najavio i projektovanje i izgradnju novih 10 postrojenja za prečišćavanje otpadnih voda i 351 kilometar kanalizacione mreže, na 12 lokacija u Srbiji.\nU okviru saradnje sa Mađarskom projektovanje i izgradnja 10 novih postrojenja za prečišćavanje otpadnih voda\nProjekat je vredan 4,3 miliona evra bespovratnih sredstava koji će biti korišćeni za izradu projektne dokumentacije, nakon čega sledi oko 80 miliona evra mađarskog kredita, rekao je ministar.\nMađarska firma Naturaaqua otpočela je projektovanje za čišćenje jezera Bubanj i Međuvršje.\nPartnerstva sa Nemačkom razvojnom bankom\nMinistarstvo građevinarstva, saobraćaja i infrastrukture u saradnji sa Nemačkom razvojnom bankom KfW, sprovodi projekte izgradnje komunalne infrastrukture u oblasti vodosnabdevanja i tretmana otpadnih voda u više gradova u Srbiji.\n„Uz podršku KfW-a investirali smo i u 14 gradova sa preko 1,2 miliona stanovnika i time pokrili približno petinu stanovništva naše zemlje sa potpuno novom vodovodnom mrežom“, rekao je Momirović.\nCentralno prostrojenje za prečišćavanje otpadnih voda u Jagodini imaće kapacitet za 72 hiljade stanovnika, a investicija će koštati 18 miliona evra. Projekat uključuje i rekonstrukciju i proširenje postojećeg kolektorskog i kanalizacionog sistema vrednosti 6 miliona evra, navode u ministarstvu.\nTakođe, u Pirotu će biti uloženo blizu 20 miliona evra u vodovodnu i kanalizacionu infrastrukturu, u saradnji sa KfW-om.\nPored 3,3 miliona evra koja su do sada uložena u izgradnju fabrike za prečišćavanje otpadnih voda i rekonstrukciju vodovodne mreže, opredeljeno je još 16,2 miliona evra za izgradnju centralnog postrojenja za prečišćavanje otpadnih voda i rekonstrukciju i proširenje kanalizacione mreže.\nPostrojenje u Pirotu imaće kapacitet za 52 hiljade stanovnika i obezbediće prečišćavanje otpadnih voda za 85 odsto stanovništva opštine.\nTakođe, u martu je započela izgradnja fabrike za prečišćavanje vode za piće u Kikindi. Ukupna vrednost investicije iznosi 10,2 miliona evra, od čega je 6 miliona evra subvencionisani zajam KfW-a.\nOstatak od 4,2 miliona evra obezbedila Vlada Republike Srbije iz budžetskih sredstava, navode u resornom ministarstvu. Završetak izgradnje postrojenja je planiran za kraj 2023. godine.\nVranje i Kruševac\nDva grada na jugu Srbije, Vranje i Kruševac, dobili su postrojenja za prečišćavanje otpadnih voda.\nPostrojenje za prečišćavanje otpadnih voda u Vranju\nIzgradnja centralnog postrojenja za prečišćavanje otpadnih voda u Vranju kapaciteta za 65 hiljada stanovnika koštala je 11,8 miliona evra i završena je u decembru prošle godine.\nIzgradnja postrojenja u Kruševcu kapaciteta za 90 hiljada stanovnika završena je 2020. godine, a koštala je 14,3 miliona evra. Oko 75 odsto grada Kruševca je pokriveno kanalizacionom i kolektorskom mrežom.\nPostrojenje za prečišćavanje otpadnih voda u Kruševcu\nPreko 3 milijarde evra vredan projekat Čista Srbija\nRealizacija projekta izgradnje i rekonstrukcije komunalne infrastrukture “Čista Srbija” zvanično je započela u avgustu prošle godine, kada su potpisani aneksi ugovora između Ministarstva građevinarstva, saobraćaja i infrastrukture, kineskih investitora China Road and Bridge Corporation (CRBC) i predstavnika 14 lokalnih samouprava, navode u resornom ministarstvu.\nUgovorima je predviđeno projektovanje i izgradnja postrojenja za prečišćavanje otpadnih voda, kanalizacione mreže i pumpnih stanica u 65 lokalnih samouprava na 73 lokacije, kao i sanacija ili izgradnja regionalnih deponija na šest lokacija.\nKomercijalnim ugovorima je određeno da rok za završetak svakog projekta ne može biti duži od 39 meseci, uključujući probni rad. Vrednost ovih ugovora je 3, 2 milijarde evra.\nOdabrane lokacije za prvu fazu projekta izgradnje komunalne infrastrukture su Varvarin, Knić, Banja Vrujci, Krupanj, Mionica, Vranje, Novi Bečej, Kragujevac, Novi Sad, kao i započeti projekti:\nSvrljig – izgradnja 6,4 kilometara kanalizacione mreže, postojenje za preradu otpadnih voda. Vrednost projekta 4,5 miliona evra.\nKladovo – 40,6 kilometara kanalizacione mreže, dva postojenja za preradu otpadnih voda. Vrednost projekta je 21 milion evra.\nLajkovac – 30 kilometara kanalizacione mreže, dva postrojenja za preradu otpadnih voda (Lajkovac i Bogovađa). Vrednost projekta je 15,5 miliona evra.\nLazarevac – 25 kilometara kanalizacione mreže, postrojenje za preradu otpadnih voda. Veliki Crljeni (opština Lazarevac) – 52,5 kilometara mreže, jedno postojenje za preradu otpadnih voda. Vrednost oba projekta 48 miliona evra.\nObrenovac – 98 kilometara meže, dva postojenja za preradu vode (Obrenovac i Ratari), Vrednost projekta 54 miliona evra.\n„Ugovorom je predviđeno i obavezno angažovanje srpskih podizvođača od strane naših kineskih parnera, kompanije CRBC, i to u procentu ne manjem od 49% ukupno angažovanih podizvođača’’ rekao je Momirović.\nTagovi: CRBC, Jagodina, KfW, Kragujevac, Ministarstvo građevinarstva saobraćaja i infrastrukture, pijaća voda, Pirot, postrojenje za prečišćavanje otpadnih voda, prečišćavanje otpadnih voda, voda, životna sredina\nPočetna » Vesti » Životna sredina » Srbija ulaže milijarde evra za projekte izgradnje sistema za prečišćavanje otpadnih voda


Mlada Evropa - Igor Akinfejev - Rusija - B92 Sport Specijal\n6. jun 2008. | 13:40\nIgor Akinfejev - Rusija\nIgor Akinfejev bi mogao da bude jedan od glavnih igrača u reprezentaciji Rusije. Zbog povrede je izgubio mesto prvog golmana Rusije, ali je uspešnoj kampanji svoje reprezentacije na putu ka EP, doprineo samo jednim primljenim golom na pet utakmica. Pored povratka na poziciju prvog golmana Rusije, Akinfejev je spreman da sa svojim saigračima ide još dalje: „Moramo da pokažemo na Prvenstvu Evrope da ruski fudbaleri nisu slabići. Imamo jak tim koji je sposoban za ozbiljan uspeh u Austriji i Švajcarskoj“.\nSezona: CSKA je sezonu završio na trećem mestu, što se može računati i kao neuspeh s obzirom da je u poslednjih pet sezona titula osvojena čak tri puta. ’Slabom’ plasmanu njegovog kluba u nacionalnom šampionatu svakako je doprinela povreda kolena, koja ga je držala van terena cela četiri meseca. U trenutku povrede, CSKA je bio drugi na tabeli, sa tri poena zaostatka u odnosu na vodeći Spartak iz Moskve. Nova sezona, 2008, u Rusiji je počela i Akinfejev se vratio na mesto prvog golmana, primivši 7 golova na devet utakmica.\nKarijera: Akinfejev se na mesto prvog golmana CSKA iz Moskve probio 2003, već sa 17 godina i od tada to mesto nije napuštao. U međuvremenu, osvojio je tri šampionata Rusije, tri superkupa i Kup UEFA u sezoni 2004-05. Sa nepunih 20 godina privukao je pažnju mnogih velikih evropskih klubova, kao što su Arsenal i Milan, koji su u njemu videli buduću ’jedinicu’ na duži period. Ipak, CSKA ga je ljubomorno čuvala, odbijajući svaku mogućnost da on napusti klub. Ipak, dobar nastup Rusije na EURO 2008. bi mogao da mu podigne cenu do ’cifre koja se ne odbija’.\nReprezentacija: Za reprezentaciju je debitovao sa 18 godina, 2004. gde je bio treći izbor za golmana na EP 2004. Prvu takmičarsku utakmicu odigrao je 2005. u kvalifikacijama za SP 2006. protiv Estonije. Od tada, postao je prvi izbor na čelu Rusije, posle dugotrajne povrede Vjačeslava Malefejeva. To mesto je sačuvao i pod novim selektorom, Gusom Hidinkom. Ironija sudbine je htela da njegova ozbiljnija povreda vrati mesto prvog golmana Rusije Malafejevu. Ipak, njegov doprinos u kvalifikacijama za EURO je bio velik, pošto je primio samo jedan gol u pet utakmica koje je odigrao. Povratkom u takmičarsku formu, očekuje se i njegov, takoreći rutinski povratak na mesto ruske ’jedinice’.\nKristijano Ronaldo - Portugalija | 6. jun 13:29\nAko za nekoga može da se kaže da je obeležio fudbalsku sezonu 2007-08. onda je to svakako Kristijano


Opštine čekaju efekte novog ZUP-a i smanjenje broja zaposlenih – Institut alternativa\nInstitut alternativa » Javna uprava » Opštine čekaju efekte novog ZUP-a i smanjenje broja zaposlenih\nPosted on 08. 03. 2018. 13. 03. 2018.\nOpštine čekaju efekte novog ZUP-a i smanjenje broja zaposlenih\nCrnogorske opštine su većinom izrazile spremnost za smanjenjem broja radnih mjesta – primjera radi, u Bijelom Polju sto zaposlenih je trenutno višak. Opštine rade na stvaranju preduslova za primjenu novog Zakona o upravnom postupku, koji bi trebalo da unaprijedi pružanje usluga građanima.\nTo je istaknuto na konferenciji “Reforma javne uprave: Za kvalitetne usluge na lokalnom nivou” danas u Ulcinju.\nIstraživačica javnih politika u Institutu aleternativa Milena Milošević istakla je da novi Zakon o lokalnoj samoupravi i dalje ne uvažava specifičnosti lokalnih potreba u oblasti službeničkih odnosa.\nTakođe, istakla je i da su u Institutu alternativa saglasni sa predstavnicima opština da je rano govoriti o efektima primjene Zakona o upravnom postupku.\n„Mi smo se fokusirali na imenovanje ovlašćenih službenika za vođenje upravnog postupka i donošenje rješenja i na razmjenu podataka, koja bi trebalo da dovede do toga da građani sami ne prikupljaju dokumenta neophodna za ostvarivanje usluge“, kazala je Milošević.\nOna je naglasila da su htjeli da provjere da li se imenuju službenici za vođenje upravnog postupka i poslali elektronsku anketu na adresu 101 lokalnog sekretarijata.\n„Dobili smo 38 odsto odgovora, što nam govori da nije reprezentativan nalaz, ali kvalitativno jeste slikovit. Od svake opštine smo dobili odgovor barem iz jednog sekretarijata, osim Gusinja i Herceg Novog. U većini sekretarijata, njih 20, još nijesu imenovani službenici za vođenje upravnog postupka, dok u 19 jesu“, rekla je.\nMiloševićeva je dodala da nivo odlučivanja neće biti spušten na način da bude bliži građanima, ukoliko rješenja i dalje budu potpisivale starješine organa, odnosno sekretari.\nOna je kazala da je razmjena podataka po službenoj dužnosti još jedna novina Zakona o upravnom postupku i da je važno napraviti razliku između tradicionalnog načina, u papirnoj formi, koja je sada jedina moguća s obzirom na to da jedinstveni informacioni sistem nije još zaživio.\nMiloševićeva smatra da je problematično to što ne postoje podzakonska akta, koja definišu u kojem vremenskom roku organi moraju da razmjene podatke u cilju donošenja rješenja.\nMiloševićeva je podsjetila da je Institut alternativa, osim istraživanja javnog mnjenja o percepciji javne uprave, osmislio i inovativno istraživanje, koje se sastojalo u tome da obučeni anketari obiđu lokalne samouprave.\n„Ono što je zanimljivo je da je Ulcinj, od osam opština, dobio najbolju ocjenu. Anketari su ocijenili da je ispunjenost standarda usluge oko 80 odsto, iako se taj procenat više odnosio na pristupačnost, ljubaznost službenika i kvalitet odgovora na pitanja posjetilaca. Mi ćemo tokom ovog mjeseca ponoviti istraživanje, s tim što će odabrane institucije vjerovatno biti različite i upitnik, odnosno kriterijumi, biće izmijenjeni“.\nNačelnik u Direkciji za praćenje propisa i normativne poslove u Ministarstvu javne uprave, Senad Crnovršanin, saopštio je da sistem lokalne samouprave u jednom momentu nije dao kvalitetne usluge i obezbijedio bolji status građanima, te da je to bio razlog za donošenje novog Zakona o lokalnoj samoupravi. Rekao je da su prilikom izrade zakona vodili računa o održivosti sistema, dodavši da su naplata poreza i veliki poreski dug među najvećim problemima.\nCrnovršanin je rekao da su ranije postojala zakonska rješenja, koja su u praksi dovodila do necjelishodnih rješenja, na primjer da opštine imaju više potpredsjednika. Novim Zakonom o lokalnoj samoupravi, kako je kazao, ograničen je broj potpredsjednika, ali i broj pomoćnika sekretara.\n„Zakonom su jasno izvedena rješenja i bolji je nego prethodni. Ranije su postojala zvanja koja nijesu postojala u propisima… U narednom periodu predstoji donošenje podzakonskih akata. Ministarstvo javne uprave preduzima konkretne aktivnosti za realizaciju Plana optimizacije broja zaposlenih na lokalnom nivou“, rekao je Crnovršanin.\nOn je zaključio da veliki broj opština ima problem sa viškom zaposlenih. Dodao je da je problem pronaći sredstva za otpremnine i da Opština Bijelo Polje, primjera radi, planira da otpusti 100 službenika.\nPotpredsjednica Opštine Bar, Sanela Ličina, istakla je da su shvatili značaj reforme javne uprave, što je osnov za nastavak pregovora za članstvo u Evropskoj uniji, dodavši da je opšti cilj reformskih aktivnosti servisna javna uprava, okrenuta građanima.\nLičina je istakla da je Opština Bar stvorila preduslove za implementaciju ZUP-a i da je potrebno da prođe najmanje godinu od početka primjene, kako bi vidjeli prve efekte.\n„Od početka primjene ZUP-a određeni su službenici za upravni postupak i ispunjavaju svoju funkciju“, rekla je Ličina. Dodala je da je od Upravnog suda tokom 2017. godine pristiglo 20 presuda, izrečenih po tužbama na odluke opštine, od kojih su samo tri usvojene.\nLičina je rekla da Opština na internet stranici objavljuje statut, poslovnik Skupštine Opštine, budžet, izvještaje, odluke i ugovore.\nLičina je zaključila i da građani ne koriste mehanizme učešća u donošenju odluka:\n„Javne rasprave se sprovode u skladu sa propisima i objavljuju izvještaji, ali je prisutnost građana vrlo zanemarljiva i nije na zadovoljavajućem nivou“.\nNazif Velić iz NVO Novi horizont saopštio je da je uspostavljena veoma dobra saradnja između nevladinog sektora i Skupštine Opštine Ulcinj.\n„Lokalne nevladine organizacije često koriste institut slobodne stolice, kako bi prenijeli stavove građana i uticali na kvalitet odluka lokalnog parlamenta… U sva tri lokalna savjeta predstavnici NVO imaju svoje predstavnike“, rekao je.\nVelić je istakao da je Novi horizont monitoringom došao do zaključka da Opština Ulcinj samo djelimično objavljuje informacije od javnog značaja.\n„Na zvaničnoj stranici stajala je nevažeća lista odbornika, vodiči za slobodan pristup informacijama nijesu ažurirani, poslovnik o radu nije objavljen na sajtu. Opština Ulcinj i pored zahtjeva nije donijela Odluku o učešću građana u vršenju javnih poslova“.\nSekretarka Sekretarijata za upravu i društvene djelatnosti u Opštini Ulcinj, Mirjeta Gjoni, kazala je da je kvalitet rada administracije upitan.\nOna je zaključila da je učešće građana u donošenju odluka neznatno, iako se na sajtu Opštine objavljuju sve informacije, upitavši odakle mali interes i koliko je administracija uzrok tome.\nTokom diskusije je ukazano i da građani nijesu bili informisani o održavanju javne rasprave o budžetu Opštine Ulcinj.\nIstaknuta je i dobra praksa opštine Bar u prikupljanju poreza na nepokretnost. Ukazano je i na neophodnost vođenja registara o opštinskoj imovini i na potrebu povezivanja lokalnih samouprava sa Poreskom upravom, kako bi opštine imale uvid u prikupljanje sredstava koja im se ustupaju sa centralnog nivoa.\nKonferencija u Ulcinju je održana u okviru projekta “Civilno društvo za dobru upravu – Da služi i zasluži!”, koju finansiraju Evropska unija u okviru programa podrške razvoju lokalnih organizacija civilnog društva i Balkanski fond za demokratiju, projekat Njemačkog Maršalovog fonda SAD (GMF).\nProjekat sprovode Institut alternativa, Centar za istraživačko novinarstvo Crne Gore, Natura, Bonum i Novi horizont.


Ostali sportovi - Sportski savez Srbije – Šoštar: "OKS je slučajno pogrešio"\nAleksandar Šoštar predsednik Sportskog saveza Srbije odgovarajući na pitanja na konferenciji za novinare u hotelu „Union“, posvećenoj dosadašnjem radu i programima ove organizacije za narednu godinu, rekao je da smatra da je Olimpijski komitet Srbije slučajno pogrešio kada Milicu Mandić (predsednik Sportske komisije OKS), predstavnika MOK za Srbiju Boru Stankovića i Aleksanadra Šoštara predsednika Sportskog saveza Srbije nije naveo kao članove novog Upravnog odbora OKS posle Skupštine OKS 7.novembra.\n– „Nisam razgovarao sa Divcem koji je na putu, ali sam duboko ubeđen da je u pitanju nenamerni propust. Po Statutu OKS, član Upravnog odbora je automatski i predsednik Sportskog saveza Srbije. Sa Divcem ću razgovarati i o nekim interpretacijama njegovih izjava u pojedinim medijima o tome kako Sportski savez Srbije „mora da uskladi svoje delovanje sa novim Zakonom o sportu“. Imamo zakonom jasno određeno mesto u srpskom sportu kao nevladina organizacija i ispunjavamo sve obaveze koje iz toga proističu, a koje nam je poverilo Ministarstvo omladine i sporta. Odnosi sa OKS su, u najmanju ruku, korektni, i zbog toga je važno da se ovakvi nesporazumi na vreme razjasne“\nŠoštar je u uvodnoj reči, istakao da je Sportski savez Srbije najveća sportska organizacija na Balkanu. Ima u članstvu 95 granskih sportskih saveza, još pet pridruženih i četiri pomoćna člana, kao i 96 teritorijalnih sportskih saveza i organizacija.\n– „Još 21 teritorajalni savez i organizacija čeka na prijem što samo svedoči o istaknutom mestu koje zauzimao u srpskom sportu. Dobro je da se broj članica povećava, to je i potvrda da smo dobro radili, pre svega na usvajanju novog Zakona o sportu i preregistraciji. Broj registrovanih sportskih organizacija dokazuje da smo i na tom poslu imali uspeha. Sportski savez Srbije sa Republičkim zavodom za sport uspešno je organizovao i akciju „Šta treniraš“ koja je privukla veliki broj mladih u sport. Organizovali smo i Ministarsku konferenciju Saveta Evrope u saradnji sa Ministarstvom omladine i sporta Srbije i prijale su nam čestitke za izuzetno domaćinstvo i organizaciju. Uradili smo i veoma značajne kategorizacije sportova i sportista, na osnovu kojih sportisti mogu da ostvare prava iz radnog odnosa, staž za penziju i zdravstvenu zaštitu, izdali smo i brojne publikacije u kojima su predstavljeni rezultati i uspesi srpskog sporta, kalendari takmičenja i adresari klubova i organizacija“\n– naglasio je Šoštar.\nŠoštar je istakao da je „Majska nagrada“ najviše priznanje u srpskom sportu i da je postala događaj godine. Prošle godine su uručena prvi put „Specijalna priznanja“ Ivici Dačiću i Novaku Đokoviću. Dr Dane Korica generalni sekretar Sportskog saveza Srbije, obavestio je da će se redovna godišnja Skupština SS Srbije održati 20.novembra u Beogradu i da se očekuje preko 150 delegata.\nSa Ministarstvom omladine i sporta Srbije i Republičkim zavodom za sport, Sportski savez Srbije organizovaće 11. decembra savetavanje generalnih sekretara, a 20.decembra u Domu Narodne skupštine Srbije održaće se svečana Skupština SSS na kojoj će se uručiti „Specijalna priznanja“.\n„Biće to prilika i da se podičimo i medaljama koje su osvojili srpski sportisti ove godine i da im još jednom čestitamo“\n– rekao je Dane Korica.\nPotpredsednik Sportskog saveza Srbije Velizar Đerić govorio je o ugledu koji ova organizacija uživa u svetu istakavi kao primer saradnju sa Indonezijom. Aleksandar Šoštar čestitao je Novaku Đokoviću na sjajnoj pobedu na Mestarsu u Londonu.\nKonferenciji za medije su prisustvovali i Dragan Atanasov pomoćnik ministra za sport, Jasminko Pozderac direktor Republičkog zavoda za sport, Uroš Dragojlović predsednik Kuglaškog saveza Srbije i potpredsednik Međunarodne kuglaške federacije FIK NBC kao i drugi predstavnici granskih sportskih saveza i organzacija i članovi UO SS Srbije.


Menadžment RTV Pančevo i Dunav Televizije najoštrije osuđuje napade "nezavisnih" medija na Željka MItrovića - Radio televizija Pančevo\n22. aprila 2020. 0252\nMenadžment RTV Pančevo i Dunav Televizije najoštrije osuđuje inkviziciono delovanje pojedinih “nazovi” nezavisnih medija koji su iz očaja pokrenuli kampanju protiv Željka Mitrovića.\nSvedoci smo da nazovi „nezavisni“ mediji predvođeni Đilasom i Šolakom iz dana u dan plasiraju najrazličitije laži i vodeći besmlislene kampanje čak i protiv naših heroja, doktora, koji se na prvoj liniji bore sa opakom belešću. Upravo zato nije ni čudo da su sada plasirali kampanju protiv Željka Mitrovića i njegovih metoda u borbi protiv pandemije virusa korone.\nDo sada je javnosti u Srbiji postalo jasno da metode koje koristi Mitrović pre svega kada je u pitanju zaštita svojih zaposlenih daju rezultate s obzirom da tako velika kompanija kao Pink, do sada nije imala nijednog zaraženog radnika, kao i činjenica da vlasnik Pink televizije dnevno donira sredstva za borbu protiv virusa Covid-19.\nNapadi na Željka Mitrovića, zapravo su odraz njiihove nemoći i očaja, jer im se nije ostvarila želja da našu zemlju i naš narod vide u italijanskom scenariju, kao gubitnika borbe protiv virusa korone.\nOgrezli u pakosti i zlobi, Đilas i Šolak ne mogu da prihvate da Srbija pod vođstvom predsednika Aleksandra Vučiča pobeđuje, a oni ponovo gube zajedno za kvazi novinarskom elitom koja govori u njihovo ime.\nTakozvani nezavisni mediji umesto da stanu uz svoj narod u borbi protiv svetske pandemije, oni iz dana u dan krajnje neprofesionalno plasiraju najrazličitije kampanje smišljene u zna se čijoj kuhinji. Još jednom su pokazali da neprofesionalno, netolearntno i neetički koriste medijski prostor kada je isključivo tema zdravlje nacije, umesto da se ugledaju na Željka Mitrovića čija kompanija kao društveno odgovorna ne samo sada u vremenu pandemije korone već i godinama unazad donira novac.\nNikoleta Dragaš 19. novembra 2019. 19. novembra 2019.


Od danas nova obaveza - 381 vesti\nOd danas nova obaveza\nBy RedakcijaPosted on August 27, 2018\nPoreski obveznici su dužni da od 27. avgusta Poreskoj upravi dostavljaju podatke o svim skladišnim, odnosno poslovnim prostorijama u kojima obavljaju delatnost. Moraće i da uredno prijavljuju eventualne izmene tih podataka.\nTo je jedna od novina propisana Zakonom o poreskom postupku i poreskoj administraciji, saopšteno je iz Poreske uprave.\nPrijavljivanje skladišnog prostora i poslovnih prostorija u kojima se obavlja delatnost može se obaviti isključivo elektronskim putem preko portala e-POREZI.\nPoreski obveznici su u obavezi da Poresku upravu uredno obaveštavaju o svim eventualnim izmenama podataka i to pre početka korišćenja prostorija u kojima skladište, odnosno smeštaju dobra, kao i korišćenja prostorija u kojima obavljaju registrovanu delatnost.\nIz Poreske uprave poručuju da neprijavljivanje prodajnog i skladišnog prostora predstavlja krivično delo nedozvoljenog skladištenja robe prema Zakonu o poreskom postupku i poreskoj administraciji.\nRoba koja se zatekne u prostorijama koje nisu prijavljene Poreskoj upravi biće oduzeta, a prema slovu zakona, obveznik može biti i prekršajno odgovoran.\nTag: kazne novo obaveza poreska uprava poslovanje poslovni prostor prijava skladište\nPrevious post: Mali modularan stan\nNext post: Novosti za paušalce\nUskoro kazne u Grčkoj


Pravi razlog zašto na dolarima nema likova živih ljudi | Edukacija\nOtkriveni misteriozni radio signali iz udaljene galaksije 10/01\nSigurno ste primetili da na dolar novčanicama ne postoje likovi živih ljudi. Na tome, Amerikanci mogu da zahvale čoveku po imenu Spenser M. Klark.\nJoš davne 1866. godine, Kogres SAD zabranio je prikazivanje živih osoba, odnosno savremenika na dolarima, obveznicama i poštanskim valutama, a ova zabrana traje i danas. Glavni krivac za ovo je tadašnji nadležnik u Nacionalnom birou valuta (današnji Biro za graviranje i štampanje) Spenser M. Klark.\nTokom Građanskog rata, ljudi su počeli da sakupljaju srebrne i zlatne novčiće, zbog vrednosti samog zlata i srebra. Kako bi se sprečila nestašica novčića, počelo je štampanje paprinog novca u formi centa. Spenser je igrao veliku ulogu u dizajniranju i nadgledanju novih novčanica.\nDo trećeg izdavanja paprinog novca od pet centi, Kongres je zamolio da se odštampa valuta sa licem Vilijama Klarka, jednog od članova slavne Luis- Klark ekspedicije. Međutim, kada je dokument stigao do Spencera, ne pročitavši ga dobro i videvši samo prezime Klark, doneo je odluku da svoj lik stavi na novčanicu.\nNaravno, Kongres nije dobro reagovao na ovo, a pobesneli kongresmani doneli su amandman 7. aprila 1866. godine da se na novcu SAD nikada više ne stavlja lik ili portret niti jedne žive osobe.


Rusija nema informacija o likvidaciji El Bagdadija - Sputnjik Srbija\n07:58 13 Jun 2021\n15:38 27.10.2019 (osveženo 17:10 27.10.2019) Preuzmite kraći link\n„Ministarstvo odbrane Rusije nema pouzdane informacije o operaciji koju su izveli američki vojnici u delu zone deeskalacije Idlib pod kontrolom Turske o još jednom ’likvidiranju‘ bivšeg lidera DAEŠ-a Abu Bakra el Bagdadija“, navodi se u saopštenju.\nKomentarišući američku operaciju uništavanja vođe terorističke grupe DAEŠ, Ministarstvo odbrane je navelo da poslednjih dana u Idlibu nisu zabeleženi vazdušni napadi Sjedinjenih Američkih Država ili međunarodne koalicije.\nKonašenkov je istakao da povećanje broja učesnika i zemalja koje su navodno učestvovale u toj „operaciji“, svaka sa apsolutno kontradiktornim detaljima, pokreće osnovana pitanja i sumnje u njenu realnost i tim pre u njen uspeh.\nNakon što je sirijska vojska uz podršku ruskih vazdušno-kosmičkih snaga konačno uništila DAEŠ, ponovna „smrt“ lidera DAEŠ-a nema apsolutno nikakvog značaja za situaciju u Siriji, niti delovanja preostalih terorista u Idlibu, precizirao je Konašenkov.\nRanije je predsednik Sjedinjenih Američkih Država Donald Tramp potvrdio da je El Bagdadi likvidiran. Prema njegovim rečima, tokom subotnje operacije terorista se razneo samoubilačkim pojasom, ali je ipak uspeo da bude brzo i precizno identifikovan.\nMinistarstvo odbrane Rusije, DAEŠ, likvidacija, Abu Bakr el Bagdadi


Lukšić poziva na dijalog o zahtevima MMF\nCrnogorski premijer Igor Lukšić ocenio je u sredu da je potreban "socijalni dijalog" o zahtevima Međunarodnog monetarnog fonda (MMF) da Crna Gora, u interesu ekonomske stabilnosti, smanji plate i penzije, i poveća poreze.\nLukšić je u Beranama, kako su preneli podgorički elektronski mediji, rekao da je ministru finansija Miloradu Katniću predložio da zatraži zakazivanje sednice Socijalnog saveta, na kojoj bi se raspravljalo o zahtevima MMF.\nMisija MMF je te zahteve saopštila u utorak, nakon višednevne posete njegove misije Crnoj Gori, koja je analizirala makroekonomske prilike u Crnoj Gori.\nMisija MMF je iznela svoju prognozu da crnogorska ekonomija u 2012. godini neće ostvariti nikakav rast. Lukšić je podsetio da su partneri u Socijalnom savetu, Vlada, sindikati i poslodavci, ranije postigli sporazum o potrebi traženja rešenja, ako bi u Crnoj Gori došlo do usporavanja stope ekonomskog rasta.\nLukšić je rekao da na toj osnovi treba nastaviti razgovore u kojima bi se, kako je naveo, našao "adekvatan odgovor" na nepovoljna ekonomska kretanja.


Evropski razvod dug pet godina? - 29.03.2017, Sputnik Srbija\nEvropski razvod dug pet godina?\nU nacrtu dokumenta kojim će lideri Evropske unije danas odgovoriti na formalno obaveštenje iz Velike Britanije o početku izlaska iz EU piše da će Britanci... 29.03.2017, Sputnik Srbija\nU nacrtu dokumenta kojim će lideri Evropske unije danas odgovoriti na formalno obaveštenje iz Velike Britanije o početku izlaska iz EU piše da će Britanci morati da ostanu u Uniji do 2022. godine, javio je „Dejli telegraf“.\n29 Mart 2017, 08:05\nRojters je prethodno javio da u dokumentu stoji obećanje da će ostati jedinstveni tokom „konstruktivnih“ pregovora o „bregzitu“.\nAgencija navodi da je nacrt odgovora Brisela prikazan samo nekoliko sati pre obaveštenja koje treba da stigne iz Londona i da su lideri Unije obećali da će jedinstvenim nastupom pokušati da umanje nesigurnost kod građana i poslovnih ljudi zbog otpočinjanja procesa izlaska Britanije iz evropskog bloka.\nRojters navodi da se u nacrtu ne pominje mogućnost propasti pregovora za koje su zakoni EU predvideli period od dve godine i nepostizanja sporazuma o „bregzitu“.\nNavodi se da je uklonjen deo teksta iz ranijeg nacrta u kojem je pisalo da će EU biti spremna za opciju „izostanka dogovora“, iako sama Unija ne bi takvu opciju želela.


“POŠTUJEMO”, “HRABRA JE”: Reakcije na ostavku Mejove | Ekspres.net\nNemačka kancelarka Angela Merkel, istakla je da poštuje odluku britanske premijerke Tereze Mej da podnese ostavku, jer nije uspela da ubedi Parlament da usvoji njen sporazum o Bregzitu.\n“Nemačka Vlada neguje svoju blisku saradnju sa britanskom Vladom i to će tako ostati”, rekla je portparolka nemačke kancelarke Martina Fitc. Ona je odbila da se izjasni o posledicama ostavke na Bregzit, što je, kako je navela “proces koji zavisi od razvoja britanske unutrašnje politike”.\nI francuski predsednik Emanuel Makron je pozdravio “hrabar posao” koji je obavila britanska premijerka i založio se za “brzo razjašnjenje” oko Bregzita.\n“Suviše je rano spekulisati o posledicama ove odluke. Principi EU nastavljaju da se primenjuju, odnosno prioritet je da se očuva dobro funkcionisanje EU, što zahteva brzo razjašnjenje”, rekao je Makron u saopštenju francuskog predsedništva.\nTim povodom se oglasio i šef Evropske komisije Žan-Klod Junker koji je istakao da Tereza Mej hrabra žena prema kojoj ima veliko poštovanje.\nOn je izjavio da ne oseća nikakvu “ličnu radost” u njenoj ostavci.\nPortparolka Evropske komisije rekla je danas da ostavka britanske premijerke ništa ne menja u stavu evropskih zemalja prema sporazumu postignutom za izlazak Velike Britanije iz EU, prenosi agencija Frans pres.\n“Mi ćemo poštovati novog premijera ali ništa se neće promeniti u stavu koji je usvojio Evropski savet o sporazumu o izlasku”, rekla je pomoćnica porptarolke Evropske komisije Mina Andreeva.\n“Predsednik Evropske komisije Junker spreman je da uspostavi radne odnose sa novim premijerom, ko god on bio, bez prekidanja razgovora sa Terezom Mej”, rekla je portparolka Evropske komisije.\nSporazum o izlasku Britanije iz EU koji je Tereza Mej usaglasila sa evropskom dvadesetsedmoricom tri puta je odbačen na glasanju u britanskom parlamentu.\nNa drugoj strani, Kremlj je naveo da pomno prati Bregzit, ali još nije spreman da komentariše ostavku britanske premijerke, saopštio je portparol Kremlja Dmitrij Peskov.\nTags bregzitBritanijaJunkerMakronmerkelTereza Mej\nBYE, BYE TEREZA Makron: London mora da izađe sa planom Mej: U sve većoj smo opasnosti da nikad ne izađemo iz EU TAJMS: Tereza mej sutra podnosi ostavku


ZAŠTO TREBA CRNU ČOKOLADU UVRSTITI U ISHRANU? - Užice Oglasna Tabla\nZAŠTO TREBA CRNU ČOKOLADU UVRSTITI U ISHRANU?\nјун 9, 2017 јун 18, 2017 0189\nSvako od nas ima sigurno neko svoje slatko zadovoljstvo u kojem uživa, a ne bi „trebalo“, a verujemo da je mnogima to čokolada. Ukoliko i vi potpadate u ovu nemalu grupu, imamo dobre vesti za vas – čokolada je zdrava. Ali ne bilo koja, već tamna, odnosno crna čokolada, sa bar 60 odsto kakaa i bez dodatnog šećera.\nCrna čokolada je puna hranljivih sastojaka koji mogu pozitivno da utiču na vaše zdravlje. Istraživanja pokazuju da crna čokolada, za razliku od zaslađene, poboljšava zdravlje i smanjuje rizik od srčanih oboljenja. Takođe, neke studije su pokazale i da čokolada može da pomogne mozgu da bolje funkcioniše i u poznijim godinama. Kako bismo vam skrenuli pažnju na to zašto bi trebalo da jedete baš crnu čokoladu, izdvajamo nekoliko činjenica za koje smatramo da su najbitnije, iako verujemo da ne moramo previše da vas ubeđujemo kada je ova poslastica u pitanju.\n1. Dobra je za srce i cirkulaciju\nSkoro istraživanje je pokazalo da je tamna čokolada odlična za povraćaj fleksibilnosti arterijama, dok u isto vreme sprečava bele krvne ćeije da se zalepe za zidove krvnih sudova, što je najčešći slučaj začepljenja arterija.\nSastojci koje sadrži tamna čokolada odlični su u borbi protiv oksidacije lošeg holesterola. Na duži rok, ovo bi trebalo da spreči holesterol da se skladišti u arterijama, što bi značilo manje rizika od srčanih oboljenja na duže staze. U istraživanju sprovedenom na 470 starijih muškaraca u trajanju od 15 godina, pokazalo se da kakao smanjuje rizik od smrti izazvane kardiovaskularnim oboljenjima za neverovatnih 50 odsto.\n3. Štiti kožu od sunca\nBioaktivni sastojci koji se nalaze u tamnoj čokoladi sjajni su i za vašu kožu. Flavonoli mogu vas zaštititi od štete koju koža pretrpi od sunca, mogu poboljšati protok krvi do kože i povećati gustinu kože i hidrataciju. Ako nas pitate, odmah bismo zamenili bilo koju kremu i bilo koji faktor zaštite za crnu čokoladu.\n4. Može vam pomoći da smršate\nMa koliko neverovatno ovo zvučalo, prava crna čokolada vam može pomoći da se rešite suvišnih kilograma. Ukoliko pojedete kockicu čokolade tako što ćete je topiti na jeziku 20 minuta pre obroka, poslaćete mozgu informaciju da je stomak pun, zbog čega ćete mnogo manje pojesti.\n5. Može sprečiti stvaranje dijabetesa\nDeluje kontradiktorno, ali kakao se pokazao kao odličan u poboljšanju insulinske osetljivosti. Stoga, tamna čokolada, ukoliko se jede umereno, može odložiti ili sprečiti stvaranje dijabetesa.\n6. Poboljšava funkcionisanje mozga\nGinko, pomeri se i napravi mesto za crnu čokoladu! Istraživanje sprovedeno na zdravim volonterima pokazalo je da je konzumacija crne čokolade, bogate kakaom punim flavanola, u roku od samo pet dana, poboljšala dotok krvi do mozga. Kakao može značajno poboljšati i kognitivnu funkciju kod starijih ljudi sa mentalnim poteškoćama. Isto tako poboljšava i verbalne sposobnosti, ali vam daje i osećaj zaljubljenosti jer supstanca po imenu feniletilamin otpušta endorfin u mozak i daje osećaj sreće i ispunjenosti.\n7. Ojačava imuni sistem\nKakao ima pozitivne efekte na određene ćelije koje stvaraju antitela. Ta antitela pomažu organizmu da se odbrani od bakterija i bolesti, tako da redovna konzumacija čokolade može vas zaštititi od brojnih bolesti.\n8. Sprečava depresiju\nJedan od sastojaka koji se može naći u crnoj čokoladi jeste teobromin, koji je veoma sličan kofeinu. Kad se konzumira u većim količinama, ovaj sastojak može da snizi krvni pritisak i da poveća energiju, ali i da je naglo snizi posle nekog vremena. Još jedan sastojak koji poboljšava raspoloženje jeste fenetilamin, koji se u telu metaboliše u serotonin, koji je jedan od ključnih regulatora raspoloženja koje organizam može proizvesti.\nMi smo vam dali osam sasvim legitimnih razloga zašto bi trebalo da jedete crnu čokoladu, ali verujemo da vam je bio dovoljan samo jedan – zato što je ukusna, zar ne?!\nDONACIJA PREKO 300.000 DINARA OŠ ZA DECU SA SMETNjAMA U RAZVOJU „MIODRAG V. MATIĆ“


Brnabić iz Ohrida: Međunarodno pravo “polomljeno na grbači” Srbije – Dnevni Magazin\nBrnabić iz Ohrida:…\nAna Brnabić je na panelu “65 godina posle Rimskog ugovora: Da li je Evropa ekonomski obnovljena i integrisana” ocenila da to još uvek nije slučaj i da ne može biti opšteg razvoja i napretka bez integracije Zapadnog Balkana u Uniju.\n“Kada Srbija dobije novu vladu, pitanje broj jedan biće pitanje energetike i energetske snabdevenosti, kao i izgradnja interkonektora sa Severnom Makedonijom i gasna povezanost sa Grčkom i Bugarskom”, rekla je Brnabićeva.\nPremijerka je, odgovarajući na kritike da inicijativa “Otvoreni Balkan” nije usklađena sa Berlinskim procesom, rekla da je upravo suprotno, jer je ta inicijativa, koja treba da olakša život građanima ovog regiona, privrednu saradnju i transport, u potpunosti u skladu sa Berlinskim procesom.\nBrnabić: Međunarodno pravo “polomljeno” na grbači Srbije\nPremijerka je izjavila je da je međunarodni pravni poredak i međunarodno pravo “polomljeno 1999. i 2008. godine na grbači Srbije i srpskog naroda” dodavši da od tada svet više nije isto mesto, jer je sve postalo moguće zato što u svetu vlada zakon jačeg a ne međunarodnog prava.\nAna Brnabić je nakon panela na kojem je učestvovala u okviru Prespan foruma na Ohridu, a odgovarajući na pitanje novinara kako se može napraviti paralela između Kosova i Ukrajine s obzirom na to da je na “Kosovu ubijeno 1.000 dece, silovano 20.000 žena, počinjeni ratni zločin i genocid”, kazala da se licitiranjem brojevima unižavaju prave žrtve i dodala da ti podaci koje je izneo novinar, nisu tačni.\n“Ne volim da pričam o brojevima jer pričamo o ljudskim životima i žao mi je što vi licitirate brojevima jer unižavate one žene koje su silovane, decu i ljude koji su pobijeni kada se tim brojevima tako koristite, jer nigde ne postoje brojevi koje ste rekli jer nisu tačni i to se nije desilo. I kada je Priština pozvala da se prijave slučajevi silovanja, prijavilo se nešto više od 900 žena, što je strašno, katastrofalno, za svaku osudu, ali nemojte da pričate o 20.000”, kazala je Brnabićeva.\n“Ni po koju cenu, ne postoji nigde u međunarodnom pravu da je neki teritorijalni integritet povrediv u određenom slučaju. On je nepovrediv i nikada se to pre nije desilo, osim u slučaju Srbije, i nikada posle”, naglasila je premijerka.\n“Ne ulazim u to, meni je agresija na jednu međunarodnu priznatu državu agresija jer je teritorijalni integritet nepovrediv. Nije se desio genocid na KiM, ne postoji nijedna osuda, ne postoji ni slučaj. U ovom trenutku, teritorija KiM ostaje do dana današnjeg postkonfliktno područje sa najmanje povratnika, od svih postkonfliktnih zona na svetu”, naglasila je premijerka.\nPodseća da se na KiM desio pogrom 2004. godine, da su tada srušene crkve i manastiri, čak i oni pod zaštitom Uneska, da su ubijani Srbi, proterani skoro svi Srbi sa teritorije južno od Ibra, da se desilo etničko čišćenje gradova – Prištine, Gnjilana, Đakovice…\n“Da li je tada bilo genocida, zločina? Bilo je, ali nad Srbima”, podvlači.\nIstiče da ne postoji ni jedan jedini princip koga se bilo ko držao kada je proglasio nezavisnost ili ovi drugi koji su to priznali.\n“OK je to, ali se makar dogovorite o okvirima međunarodnog prava koji ćete da poštujete. Da li hoćete da iznad poštovanja teritorijalnog integriteta bude pravo samoopredeljenja? Dobro, ali onda tako mora da bude i onda svi moraju da imaju pravo na samoopredeljenje, a ne može neko samo zato što je veliki, jak i moćan da bira gde će da primeni jedan princip, a gde neki drugi”, poručila je Brnabić.\n“Ne pravi se Srbija luda, zna se zvanična pozicija EU”\nBrnabićeva je u Ohridu izjavila, da su se od predsednika pojedinih zemalja iz regiona mogle čuti “neverovatne stvari” o Srbiji na Prespa forumu, istakavši da je jasna pregovaračka pozicija EU sa Srbijom u formi zvaničnog dokumenta u kojem se nigde ne pominje priznanje tzv. Kosova, koje se spominje u skladu sa Rezolucijom Saveta bezbednosti UN 1244.\n“Na predsedničkom panelu juče je najveći procenat vremena posvećen Srbiji, iako nismo imali predstavnika, ali to ih nije odvratilo da govore neverovatne stvari o Srbiji, pa smo od (predsednika Hrvatske Zorana) Milanovića čuli da se Srbija pravi luda, kao da ne zna da je za njeno učešće u EU neophodno da prizna Kosovo”, konstatovala je Brnabićeva u izjavi novinarima.\n“To znači da se u EU pregovaračkoj poziciji sa Srbijom poziva i kaže da je oznaka Kosova u skladu sa Rezolucijom SB UN 1244, koja priznaje teritorijalni integritet međunarodno priznate Srbije, što znači Kosovo kao autonomna pokrajina u okviru Srbije”, naglasila je Brnabićeva.\nTu se, kaže, navodi da Srbija ostaje posvećena dijalogu pod pokroviteljstvom EU, angažuje se u postizanju novih sporazuma u novim oblastima, unapređujući proces normalizacije odnosa u dobroj veri, sa ciljem da to postepeno vodi “sveobuhvatnoj normalizaciji odnosa Srbije i ‘Kosova’ u skladu sa pregovaračkim okvirom”.\n“Ne pravi se Srbija luda, nego se oni koji govore da se to podrazumeva prave ludi kao da ne znaju zvaničnu poziciju EU. Ako EU stoji pri tome, onda mora da promeni pregovaračku poziciju, a dok je ona na snazi to je zvanični dokument i nikakve druge priče ne mogu da igraju ulogu”, rekla je Brnabić.\nZato je, dodaje, istakla našu poziciju, da te stvari razjasni, navodeći da Srbija mora da se bori u kompleksnim okolnostima, da nastavi ekonomski razvoj i napredak i svoj evropski put.\nKonstatovala je da nikada veći fokus nekog regionalnog foruma nije bio na Srbiji, kao na Prespa forumu, još od pripremnog sastanka 30. maja i prve sesije, na kojoj su se, kaže, čule neverovatne stvari od profesora Edvarda Džozefa, sa Univerziteta “Džon Hopkins”.\n“Neverovatne stvari je rekao – da je problem čitavog regiona etnonacionalizam Srbije i Bugarske, da je Srbija ta koja region odvlači od evropskih integracija, da je najbolje da srpski uticaj u zemljama bude što manji i kao najpozitivniji primer naveo Hrvatsku, gde je srpski uticaj mali… To su neverovatne stvari od jednog profesora”, rekla je Brnabićeva.\nEvropski komesar za proširenje Oliver Varhelji je poručio da je Zapadni Balkan prioritet za EU i da će Brisel pružiti punu podršku kako zemlje regiona ne bi morale da zavise od ruskih energenata.\nVarhelji je, na panelu u okviru Prespa foruma na Ohridu, u snimljenoj poruci, kazao da su trenutno teška i izazovna vremena za ekonomiju i ukazao na to da je negativan uticaj na privredu prvo imala pandemija koronavirusa, a zatim i rat u Ukrajini.\n“Posledice tog rata su vidljive i van Ukrajine i u celom regionu, i to kada je reč o nebezbednosti, ceni energenata… Izazovi sa kojima smo suočeni su globalni”, kazao je Varhelji.\n“Glavni instrument za podršku je ekonomska investiciona platforma za Zapadni Balkan, koja će imati na raspolaganju trideset milijardi evra za sledećih sedam godina. Time može da se poveća BDP u regionu za 3 odsto do 2027. i da se ubrzaju integracije zemalja Zapadnog Balkana u EU”, kazao je Varhelji.\n“Verujemo da se sa ovim planom krećemo u dobrom pravcu i da ćemo napraviti naše ekonomije zelenije i digitalnije. Ovo će pomoći u nezavisnosti od ruskih energenata. Plan će dati mogućnost da mladi, žene i ranjive kategorije društva naprave naše ekonomije i društva otpornijim”, kazao je Varhelji.\nOsnovna tema ovogodišnjeg foruma je “Izgradnja budućnosti Zapadnog Balkana u modernoj evropskoj bezbednosnoj arhitekturi”.\nPrespa forum je pokrenut prošle godine kao okvir za izgradnju poverenja i političkog dijaloga između zemalja Zapadnog Balkana, a vlasti u Skoplju označile su manifestaciju i kao platformu za zaštitu i promociju političkih sporazuma.


RTCG - Radio Televizija Crne Gore - Nacionalni javni servis :: Fudbal :: Manuel Pelegrini novi trener Betisa\n09. 07. 2020. 17:16 >> 17:12 0\nVRATIO SE U ŠPANIJU\nBetis je prošlog mjeseca otpustio trenera Rubija, a poslije nepotpunog 35. kola ekipa je 13. na tabeli sa 12 bodova od zone ispadanja.\nU sezoni 2009/2010 radio je u Real Madridu i osvojio do tada rekordnih 96 bodova u sezoni u klupskoj istoriji u Primeri, ali nije uspio da osvoji titulu, pa je dobio otkaz. Barselona je osvojila titulu sa 99 bodova.\nPoslije toga je tri godine proveo u Malagi, sa kojom je stigao i do četvrtfinala Lige šampiona, a 2013. godine preuzeo je Mančester siti sa kojim je osvojio Premijer ligu 2014. godine i dva Liga kupa.\nOn je 2016. godine preuzeo kineski Hebej, a posljednji posao imao je u Vest Hemu, gdje je dobio otkaz prošlog decembra zbog loših rezultata.\nVest Hem otpustio Pelegrinija


Justin Bieber kao bokser u spotu - BIGportal.ba\n2 Januara, 2021 2 Januara, 2021 0355\nIako je daleko od svoje stare slave, Justin Bieber ima armiju obožavatelja i ostaje relevantan u pop svetu. Novu godinu je iskoristio za neke onlajn nastupe, ali i promociju spota za sasvim novu pesmu Anyone.\nU spotu koji je režirao sada već čuveni Colin Tillery, pop zvezda je u ulozi boksera. Radnja je smeštena negde u četrdesete, a partnerka u ovom videu mu je američka glumica Zoey Deutch. Interesantno je što Biebera u ovom spotu vidimo bez tetovaža.\nAnyone će biti deo nadolazećeg albuma na kojem će se naći i prethodni singlovi – Holy na kojoj je Chance The Rapper, kao i Lonely koju je radio Benny Blanco.


Krapović kandidat za šefa diplomatije, Koprivica i Šaranović za ministre pravde i kulture - PV Informer Krapović kandidat za šefa diplomatije, Koprivica i Šaranović za ministre pravde i kulture - PV Informer\n1 mesec pre 168 pregleda Izvor: vijesti.me\nPoslanici Demokratske Crne Gore Dragan Krapović, Momo Koprivica i Danilo Šaranović kandidati su za resore vanjskih poslova, pravde i kulture u novoj vladi, saznaju „Vijesti“.\nPrema nezvaničnim informacijama, Krapović je predložen za ministra vanjskih poslova, Koprivica za ministra pravde, a Šaranović za ministra kulture.\nMandatar za sastav nove vlade Zdravko Krivokapić kazao je danas da je ohrabren učinjenim napretkom u sastavljanju Vlade, iako pojedini koalicioni partneri u odgovoru na njegovu inicijativu nijesu dostavili predlog kandidata za ponuđene resore.\nOn je na Tviteru napisao da je naročito ohrabren činjenicom da je načelno prihvaćeno da resore treba da vode, prije svega, stručnjaci.\n„Iako pojedini koalicioni partneri u odgovoru na moju inicijativu nijesu dostavili prijedlog kandidata za ponuđene resore, ohrabren sam učinjenim napretkom u sastavljanju Vlade, posebno činjenicom da koalicije načelno prihvataju da resore treba da vode prije svega stručni ljudi“, napisao je Krivokapić na Tviteru.\nKaže da ostaje pri stavu da svi kandidati za ministre u novoj Vladi moraju proći provjeru kompetencija za funkciju na koju su predloženi.\nIz Koalicije za budućnost Crne Gore za sjutra su najavili konferenciju za novinare mandatara.\n„Tom prilikom mandatrar će saopštiti detalje u vezi sa pregovorima, ponuđenim rješenjima i drugim pitanjima koja se nalaze u sferi vašeg interesovanja“, rekli su „Vijestima“ iz koalicije.


Železnica u Srbiji: Kada je pruga bila izlaz u svet - Report.rs\nU današnje vreme u Srbiji, većini putnika voz ne predstavlja prvi izbor prevoznog sredstva, ali kada je železnički saobraćaj tek počinjao krajem 19. veka, vozna kompozicija nije služila samo za transport, već je predstavljala svojevrstan prozor u svet.\n“To je bio početak ostvarenje višedecenijskog sna o povezivanju Srbije sa Evropom i Orijentom, tim, za to doba, najmodernijim vidom saobraćaja”, kaže za BBC na srpskom kustoskinja Železničkom muzeja u Beogradu, Ivana Jovičić Ćurčić.\nTada se i Austrougarska, pored Srbije, obavezala da će njihovu železničku mrežu povezati sa srpskom prugom u nastajanju, čime bi se “dve pruge i dve civilizacije” susrele kod Beograda, vezom preko mosta na Savi.\nKonvencijom dveju država iz aprila 1880. godine utvrđena je “širina koloseka, vrsta vučnih i vučenih sredstava – lokomotiva i kola, najmanja dozvoljena brzina, najmanji broj vozova, odredbe o mostu, odredbe o carini”, navodi Jovičić Ćurčić.\nU prisustvu državnog vrha, svečanost je održana u blizini današnje Mostarske petlje, “kraj mosta na Mokroluškoj rečici, tik uz Topčiderski put” – tada močvarnom tlu, daleko od grada, a danas jednom od glavnih beogradskih saobraćajnih čvorišta.\n“To je bio početak otvaranja jedne male Srbije, kao i očekivanje boljeg razvoja privrede i društva jer je železnica u to doba, i u svetu i kod nas, značila nešto novo savremeno, veliko, značajno”, navodi Jovičić Ćurčić.\nTako je bilo tri dana kasnije, kada su “4. septembra, posle svečanog bogosluženja, put Niša krenula dva svečano opremljena voza – u 8.30 i 8.34, svaki sastavljen od po devet kola”.\n“Svi su bili svesni značaja železnice za razvoj Srbije jer je železnica u 19. veku bila kao danas najrazvijeniji avio-saobraćaj.”\nPrema pisanju ondašnjih novina, srpska železnica je bila opremljena najsavremenijim i najboljim kolima, a postojao je i sistem grejanja koji nisu imale “ni austrijske železnice”.\nJovičić Ćurčić kaže da karta bila izuzetno skupa, te da vozom “nije mogao da putuje baš svako”.\n“Karta trećeg razreda je koštala 17 dinara i 10 para, a to je odgovaralo tadašnjoj ceni od 400 jaja, 25-35 pilića. Primera radi učiteljska plata je bila 67, potporučnička 126 dinara.”\nDo Niša se iz Beograda stizalo, u zavisnosti od okolnosti na putu, od 6 do 8 sati. Najveća dozvoljena brzina lokomotiva naručenih iz nemačkog grada Kemnica, koje su prve vozile srpskom prugom, bila je 55 kilometara na čas,\nJovičić Ćurčić dodaje da su prve dve srpske lokomotive – Milan i Natalija -“izgrađene, a ne napravljene”, u bravarskoj radionici u Majdanpeku.\n“Milan je deo zbirke železničkog muzeja u odeljenju uzanih pruga u Požegi.”\nIvana Jovičić Ćurčić smatra da su dva ključna događaja za srpsku železnicu u kasnijem periodu – formiranje Kraljevine Srba, Hrvata i Slovenaca i “period modernizacije i elektrifikacije jugoslovenskih železnica”.\nKaže da je posle Prvog svetskog rata formirana komisija sa zadatkom da stare putne pravce, sever-jug, “prilagode potrebama novonastale države”, ovog puta u smeru od istoka ka zapadu.\n“Dolazi i do ojačavanja postojećih pruga, povećavanje maksimalne dozvoljene brzine, osovinskog pritiska na prugama, nabavke novih voznih sredstava, prvi pokušaji standardizacije voznih sredstava…”\nNekadašnje parnjače su bez problema “jurcale” brzinama većim od 100 kilometara na sat (današnji prosek je 42 kilometra), a pojedine kompozicije su beležile čak i evropske rekorde. Doduše, pre više od osamdeset godina.\nSredinom tridesetih godina prošlog veka Jugoslovenske državne železnice imale su i neobičnu parnu lokomotivu koja je zbog velike brzine nazvana “Leteći Beograđanin”.\n*Iz knjige “Neviđena Srbija” Vlade Arsića.\nOriginalni red vožnje iz 1884./BBC\nDan železničara koji se od raspada Jugoslavije proslavlja 15. septembra, Srbija 2020. godine dočekuje sa 3.735 kilometara “ukupne građevinske dužine pruga normalnog koloseka”, ali i bez voza na relaciji Beograd – Novi Sad, izmeštenoj glavnoj železničkoj stanici, do koje mnogi i dalje ne znaju kako da dođu, i sa pomerenim rokovima brojnih najavljenih projekata.\nPrema redu vožnje na sajtu “Srbija voz”, ne postoji ni vreme polaska za voz Niš – Zaječar, iako su iz Infrastruktura železnice Srbije za BBC na srpskom u januaru rekli da će rekonstrukcija pruge na toj deonici biti završena do 20. avgusta 2020. godine.\nKoliko je putnika na tim i ostalim srpskim prugama bilo u ovoj godini, kao i da li je njihov broj porastao ili se smanjio prethodnih godina, do objavljivanja ovog teksta iz “Srbija voza” – akcionarskog društva za železnički prevoz putnika, nismo dobili odgovore.\nIzvor: BBC News na srpskom, Foto:Unsplash\nKarta voz zeleznica\nPonovo saobraća voz od Beograda do Bara: Na prvoj vožnji samo 21 putnik


Dačić preživeo teroristički napad tokom lobiranja protiv nezavisnog Kosova, 6 mrtvih 13 ranjenih! | Vesti Dana\nIvica Dačić, šef diplomatije, zadesio se usred terorističkog napada u Somaliji tokom posete u koju je otišao kako bi lobirao za povlačenje priznanja Kosova.\nDačić je prekjuče ujutro bio na sastanku s predsednikom Somalije u predsedničkoj palati u glavnom gradu Mogadišu, kada je ispred rezidencije eksplodirao automobil pun eksploziva! U napadu je poginulo najmanje šestoro ljudi, dok je njih 13 povređeno.\nIvica Dačić je danima unazad na službenom putu u Africi, a prema planu posete, bilo je predviđeno da se diplomatska ofanziva Ministarstva spoljnih poslova završi u Somaliji. Delegacija iz Srbije je bila dva dana u Somaliji, a poslednjeg dana posete, Dačić je imao sastanak s predsednikom države Muhamedom Abdulahi Muhamedom.\nDačić kaže da su „jedva pretekli“.\nPredsednik Somalije Muhamed Abdulahi Muhamed Farmađo rekao je u razgovoru sa prvim potpredsednikom Vlade Srbije Ivicom Dačićem da će njegova zemlja preispitati odluku o priznanju jednostrano proglašene nezavisnosti Kosova.\nIvica Dačić je boravio u Somaliji, gde je imao bilateralne razgovore sa predsednikom Somalije Muhamedom Abdulahijem Muhamedom Farmađom, predsednikom Vlade Somalije i ministrom spoljnih poslova Somalije.\nU razgovorima je izražena obostrana spremnost za obnovu tradicionalno prijateljskih odnosa dve zemlje koji datiraju još iz vremena bliske saradnje u okviru Pokreta nesvrstanih zemalja, saopštilo je Ministarstvo spoljnih poslova Srbije.\nPredsednik Somalije je istakao da njegova zemlja ne podržava separatizam i jednostrane poteze koja podrivaju međunarodno pravo i međunarodni poredak.\nNaglasio je da će Somalija preispitati i ukinuti sve odluke tranzicione vlade iz 2010. godine, koje nemaju legitimitet, uključujući odluku o priznanju jednostrano poglašene nezavisnosti Kosova.


Vulin ustrajan u stvaranju "srpskog sveta" - Herceg-Bosna\n“Narod koji ima iskustvo jasenovačkog genocida, koji ima iskustvo ‘Oluje’ i koji ima iskustvo Martovskog pogroma nema pravo da svoju sudbinu preda drugima u ruke, da o njihovoj djeci odlučuju drugi, da im drugi daju imena, da im drugi određuju u što će vjerovati, da ih drugi puštaju tamo gdje su im pretke puštali”, rekao je Vulin.\nDodao je da narod “nema pravo da odustane od objedinjavanja i ujedinjavanja, nema pravo da odustane od ‘srpskog sveta’”.\n“A da bi ‘srpski svet’ nastao, Srbija mora da bude ekonomski uspješna, dobro vođena da ima vojsku koja je u stanju da sačuva i nju i Srbe gdje god živjeli. Da bi sačuvali takvu Srbiju moramo učiniti sve da se politika Aleksandra Vučića nastavi. Samo to, samo je to pobjeda, samo je to garancija opstanka našeg naroda i ništa drugo”, rekao je prisutnima Vulin, prenosi sarajevski Klix.\nVučić je izjavio da su sljedeći izbori prekretnica za budućnost, i dodao da će se na izborima pokazati hoće li “Srbija ići u budućnost ili u prošlost”.\nNaglasio je od političkih stranaka najviše voli SNS, ali da je jučer i prekjučer pristalicama i dužnosnicima morao da govori da se bore svim srcem, da vjeruju u ono što govore i da ne postanu biznis grupacija, te da “ne liče na DS i njegove satellite”.\n“Ne moram Vulinu ništa govoriti, on će sam ustati u obranu Srbije, njenog naroda i vlade, ne mareći za posljedice i za to hoće li ga napadati”, rekao je Vučić.\nSrodno po oznakama:srpski svetVulin\nVOJIN MIJATOVIĆ VULINU: “Ti si psihički bolesnik, jadni su Srbi i Srbija ako ti praviš “srpski svet”\nŽELI LI VUČIĆ ZGRABITI 60 POSTO BIVŠE JUGOSLAVIJE: “Šta je to srpski svet?”\nDAN SRPSKOG JEDINSTVA: Politika RS i Srbije podsjeća na ostvarivanje Drugog memoranduma SANU\nJE LI DOISTA MOGUĆ OTVORENI SUKOB: Crna Gora mogla bi postati prva žrtva novovjekih srpskih pretenzija


Projektovanje sanacija - Inco\n20/07/2014 02/04/2015 marijazivanovic\nPored klasičnog projektovanja novih objekata (stambenih, industrijskih, poslovnih…) uža specijalnost našeg preduzeća je projektovanje sanacionih zahvata na objektima koji su pretrpeli razna oštećenja.\nInco DOO je preduzeće za projektovanje svih vrsta specijalističkih radova u građevinarstvu koji se primenjuju pri sanacijama oštećenja konstrukcija nastalih kao posledica poplava, požara, zemljotresa, eksplozija, kao i od nekvalitetno izvedenih radova ili grešaka u projektu. Osim projektovanja sanacije, oštećenja nastalih prirodnim katastrofama Inco je zauzeo i značajno mesto u obnavljanju oštećenih objekata nakon NATO bombardovanja. Takođe treba napomenuti da osim sanacionih radova projektujemo i razna ojačanja konstrukcije koja je potrebno uraditi radi prosecanja i probijanja novih otvora u AB konstrukciji ili ojačanja zbog povećanog eksploatacionog opterećenja ili zbog promene namene objekta.\nTrudimo se da pratimo najnovije svetske trendove i tehnologije kod projektovanja specijalističkih radova na sanaciji, rehabilitaciji ili ojačanju konstrukcije za nove eksploatacione zahteve.\nPored sanacionih radova, projektuju se i zaštitni radovi koji omogućavaju produženje veka konstrukcije, kao što su hidroizolacije, antikorozivna zaštita i drugo.\nPoseban izazov za preduzeće Inco uvek je bilo projektovanje radova na podizanju posrnulih delova (ili celih) konstrukcija, njihovo ispravljanje ili vraćanje u prethodnu funkciju.\n← Sanacija konstrukcija\nIstražni radovi – defektaža →